text:
Yagejeje ku myaka 30 abenga abasore ategereje umugabo w’umugisha
Ubu ni ubuhamya bw’umugore wabonye umugabo nyuma y’imyaka 30 ategereje umugabo w’umugisha yari yarasabye Imana nk’uko abivuga. Yaratuganirije atwemerera ko twamutangira ubu buhamya kugira ngo n’undi wese wakwisanga ameze nka we bimurememo ibyiringiro ko Imana ibereye nziza abayitegereza bayizeye bose.
Aratangira ubuhamya bwe ati: “Nitwa Immaculée (Mama w’abana babiri: Faith na Foibe) mu rusisiro iwacu banyitaga ‘Makurata’ ndi umukiristu ariko navutse iwacu badakijijwe nyuma njye nza kugirirwa ubuntu (…)
Ubu ni ubuhamya bw’umugore wabonye umugabo nyuma y’imyaka 30 ategereje umugabo w’umugisha yari yarasabye Imana nk’uko abivuga. Yaratuganirije atwemerera ko twamutangira ubu buhamya kugira ngo n’undi wese wakwisanga ameze nka we bimurememo ibyiringiro ko Imana ibereye nziza abayitegereza bayizeye bose.
Aratangira ubuhamya bwe ati: “Nitwa Immaculée (Mama w’abana babiri: Faith na Foibe) mu rusisiro iwacu banyitaga ‘Makurata’ ndi umukiristu ariko navutse iwacu badakijijwe nyuma njye nza kugirirwa ubuntu n’Imana bwo kuyimenya ariko ababyeyi banjye n’abandi bana batatu tuvukana bo bakomeje kurwanya iby’agakiza banga gukizwa, ariko bose ukabona mu by’ukuri si uko banangiye imitima yabo gusa ahubwo ni uko batinyaga igitsure cya papa kuko yari akarishye cyane ari n’umunyamahane.
Hanyuma kuko njye nari narafashwe nk’icyigomeke mu rugo kubera kwakira agakiza, papa yategetse ko ni hagira undi wemera kuyoba akajya mubyo gukizwa by’abarokore azahita amwirukana mu rugo akajya gushaka iyo aba. Bityo bose: yaba mama yaba n’abo tuvukana bakomeza kuba kuri ubwo bwoba bwo gutinya Data.
Igihe cyarageze ndiga, ngira amahirwe njya no muri kaminuza ndarangiza. Mu mikurire yanjye, nagize igikuriro kitangana n’imyaka yanjye (bimwe bita kuvumbuka), abenshi bandeba bakagira ngo ndi mukuru nyamara atari byo.
Muri iyo myaka yose ndababwiza ukuri ko ntari norohewe mu bijyanye n’urukundo, kuko guhera mu mwaka wa gatatu w’amashuri yisumbuye, nahuye n’abasore benshi baba abo twigana, abo twaririmbanaga muri korali ku ishuri n’abandi bose tuziranye bansabaga urukundo, hakaba n’ubwo nanjye numva rwose mbakunze, ariko kuva mbyiruka nahoranaga ubwoba bukomeye bwo gushinga urugo kubera impamvu ngiye kubabwira.
Inshuro zitari nke nasuraga abakobwa b’inshuti zanjye bashatse (bashyingiwe), cyangwa se n’abahungu tuziranye twiganye bashinze ingo zabo, narabasuraga nyuma y’amezi runaka bakoze ubukwe, umukobwa niba ariwe tuziranye cyane nkamwihererana nkamubaza uko yumva ubuzima bushya bumeze. Bamwe bakambwira ko ari byiza rwose ahubwo ngo nanjye nimbanguke, abandi nabo bakambwira ko bagowe ukabona basa n’abicuza.
Umwe twiganye yitwa Anitha, twarangirije rimwe amashuri yisumbuye, yari inshuti yanjye dusengana aza gushakana n’umusore wigaga imbere yacu ho umwaka umwe, twiga ku kigo kimwe.
Anitha naramusuye aranyihererana umugabo we ntiyari ahari arambwira ati “Immaculée nshuti yanjye nkunda, ntuzi ko twiganye?” Nanjye nti “Yego” ati : “Urugo ni ikindi kirere cy’ubuzima gifite byinshi bitandukanye n’ibyo tumenyereye, uzambabarire wowe uzitonde cyane, dore njye uyu mugabo wanjye uzi na kwa kundi wamubonaga, dore tumaranye umwaka n’amezi icumi ariko twageze mu rugo tumaze kubana anyereka urundi ruhande rwe rubi ntari nzi, none ubu mporana agahinda ntakubwira kose kuko ari ibanga ry’urugo” (hari ibyo Anitha yambwiye bibabaje ntavugira hano ku rubuga).
Arakomeza arambwira ati “Ariko inama nakugira ni uko nubwo wageza mu myaka 26 (icyo gihe niyo nari ndi hafi kuzuza), ati “Ariko uzihangane utegereze Imana iguhe uwo yaguteganirije kuko mbere yuko ubaho yo ubwayo yari yararangije kukuremera ugukwiriye, uwo muzabana ubuzima bwawe bwose, ni Imana izi faiblesse yawe aho iri, aho niho imenya kugushakira uwabasha kwihanganira by’ukuri iyo faiblesse runaka ugira.
Arakomeza ati “Imana niyo kandi izi umuhungu yakugeneye uzamenya no kwishimana nawe no kwihanganira amakosa yose wakora akagukunda urukundo ruri hejuru y’amakosa wakora nk’umuntu, urukundo rutaryarya kandi rudahindagurika.”
Mu kiganiro na Anitha ubona ababaye, yarakomeje arambwira ati “Nyabuneka ndagusabye ntuzamere nk’uko ndi ubu kuko mu rundi ruhande sinabura kuvuga yuko ibi bimbaho nabigizemo uruhare ngakurikiza amarangamutima, n’ibyiyumviro byanjye gusa, nyamara ibi byombi bigarukira ku biri hafi gusa, nirengagiza Imana yandemye ibasha kundebera kure naho ntabasha kureba.”
Aranyibutsa ati: “Urabizi ko nahoraga mvuga ko nshaka umgabo pe? Nanjye nti: “Yego ndabyibuka.” Ati: “Ariko wowe nturebe igihe n’imyaka umaze ahubwo uhange amaso Imana yawe nkuko yabitubwiriye hamwe cya gihe tuyisenga, ni Imana itivuguruza ku cyo yivugiye ubwayo, nuyubaha izakugirira neza ubyibonere.”
Uyu mu mama yarambwiye ngira ubwoba, numva koko kubaka urugo si umukino nkuko abantu benshi babifata, ni igikorwa kitoroshye kandi kidasaba ubwenge bwa muntu bwonyine gusa ahubwo ukwiriye kwitabaza n’Imana ishobora byose ikakuyobora.
Agenda anyibutsa ingero z’abo twiganye bashatse babayeho neza mu mahoro mu ngo zabo, anyibutsa n’abandi batatindanye n’abo bashakanye bagahita batandukana. Arambwira ati: “buriya njye mbashije kubivugaho agace ariko hari abumiwe, babura uko babigenza bagahitamo kubimira bagaceceka, ukababona mu muhanda bagenda kumbi barashize.”
Ati: “abenshi muri abo, nibo bamwe na bamwe ujya kubona ukabona batandukanye n’abo bashakanye bisa n’ibitunguranye ntumenye icyo bapfuye, abandi bagahitamo guhunga urugo bagata abana (ku babafite) bakaburirwa irengero n’ibindi. Abo bose ni uko biba byarenze igipimo cyo kwihanganirwa.” Ati: “aha simvuga abagore gusa, ahubwo hari n’abagabo bananirwa kwihanganira iby’ingo zabo bagahitamo kuzihunga.”
Muri iki kiganiro n’uyu mubyeyi w’inshuti yanjye, uko twaganiraga hari byinshi yambwiraga nkumva birahura neza neza n’ibyo niboneraga ubwanjye akenshi iyo najyaga kubasura, (aka wa mugani ngo “ijisho ry’umushyitsi ntiriba ryagiye gutembera…”).
Nyuma naramwinginze ngo anyerurire ansobanurire, ambwira bimwe na bimwe ntababwira byose hano kuko ari byinshi, ariko ambwiza ukuri ko atambwira byose kuko haba hari n’ibanga ry’urugo riba rigomba kubikwa n’abashakanye gusa.
Uretse uyu wambwiye muri make asa nk’ungira inama, hari n’amakuru namenyaga y’izindi ngo nyinshi z’abari abakobwa b’inshuti zanjye bashyingiwe, ingo z’abaturanyi bacu, abo dusengana n’abandi. Mu kubasura rero nabo hari abo rwose wabonaga ari amahoro mu rugo ukurikije ibyo ubona ukaba wanabyifuza rwose kubera ukuntu ubona binejeje, ariko hakabaho n’abandi nabo wagasanga ibyabo bimeze cyangwa binarenze kuba bibi ku by’uyu mu mama w’inshuti yanjye yambwiye.
Aya makuru yose rero namenyaga: yaba ayo namenyaga nyabwiwe na ba nyiri ubwite nk’ubuhamya, yaba ayo namenyaga mu zindi nzira. Aya makuru yose niyo yatumaga mporana ikintu cy’ubwoba bukomeye muri njye bwo gupfa kubaka urugo.
Nkumva, mu bukene burenze urugero n’ubuzima bubi bubabaje ntababwiye twahuye nabwo mu rugo iwacu, nkibuka n’imikurire yanjye mibi nanyuzemo yangoye, nkumva aho kugira ngo niyobore hanyuma nzagere mu rugo rwanjye mpahurire n’akaga n’umuhangayiko byiyongera ku buzima bubi nabayeho, ahubwo nareka rwose Imana ikambera umuyobozi hanyuma mu gihe yagennye ikazampa umugabo yanteguriye akaza ari igisubizo aho kugira ngo azaze ambere undi umutwaro.
Aha ntabwo mvuze ko urugo rutagira intambara zarwo, zibaho rwose. Ariko hari izo ubona wasuzuma neza ukabona ko uzira kuba utarashishoje bihagije ngo ubanze usubire inyuma mbere yo gusimbuka.
Mu byukuri rero narategereje ari nako nsenga Imana. Ubwo niko abasore benshi baza bantereta, hakaba nubwo nanjye mbakunda kandi wabarebera inyuma rwose ukabona harimo n’abitonda bifite kandi bashaka kubaka, ariko nakwibuka ariya makuru yose nababwiye nakomezaga kugenda menya yaba ameza n’amabi ku byo kubaka urugo, nakwibuka wa mugabo wa Anitha nababwiye haruguru, ko na we twigana ku kigo yari nk’intama y’Imana none akaba yaramuhindutse akamubera nk’intare, n’abandi nagiye nsura bamwe ngasanga rwose ni amahoro abandi bo umuriro uraka mu ngo zabo, ibi byose narabikusanyaga mu mutwe wanjye bigatuma ngira ubwoba buhoraho n’impungenge zo gupfa kwemera ikintu cyose Imana itampaye uburenganzira.
Nasenga Imana iti: “ba uretse gihe cyawe si iki.” Noneho hakwiyongeraho n’igitutu cya Papa yanshyiragaho ngo ninshake umugabo vuba mve aho mu rugo ngo ndamusebya mu bandi bagabo n’aho mu rusisiro twari dutuyemo, ngo nigize umukobwa w’igitangaza ubenga abasore bose… Nshuti zanjye, ndababwiza ukuri yuko ibi byose byari nk’umusaraba nari nikoreye.
Ngaho namwe mumbwire: Ku myaka 25 nibwo narangije Kaminuza, Data na Mama barikokoye baranyishyurira none ndarangije, ninjye basa n’aho bategerejeho ko mbafasha kwishyurira barumuna banjye, no kubereka urugero rwiza nka mukuru wabo, none nanjye ninjiye muby’abarokore byo gusenga no gutegereza igihe cy’Imana ntazi igihe kizagerera uretse kuyizera gusa.
Bakundwa bene Data, niba hari ikintu nabonye kigoye cyane muri iyi nzira y’agakiza tubamo, ni ugutegereza igihe nyacyo cy’Imana kuri wowe.
Ariko hamwe n’ibyo, ngahora nsenga Imana, ninginga Imana ngo intabare izampe umugabo nyawe yanteguriye, mwiza uzambera uw’umugisha mu rugo rwacu kandi akabera Data ikimenyetso ko hari Imana mu ijuru ishobora byose itagira ikiyinanira.
Imana yogahoraho kuko yiyemeje kutazakoza isoni abayiringiye, ikambwira iti: “Mwana wanjye ihangane ukomeze kunyizera, uwo nakugeneye arahari, ni umukiristu ufite ubuhamya bwiza nemera, azaza aje kukumara agahinda, azabera umuryango wawe urufunguzo rw’ubuzima bwiza n’imibereho ihinduke, azabera umuryango wawe ikimenyetso ko ndi Imana, azabera irembo ab’iwanyu bose bakire agakiza, n’andi masezerano menshi yo kunkomeza.”
Imana ikambwira iti “Naza azaza ari igisubizo cy’ibibazo uhora wibaza ndetse n’ibindi utibaza azakubera igisubizo cyabyo.” Nimvuga gutya, abizera n’abemera ko Imana ivuga n’abandi bose yagiye ivugana nabo, abo nibo babyumva cyane.
Buri uko nsenze Imana, nayigera imbere mfite ibindi byifuzo, najya kumva nkumva n’icyumugabo irongeye irakigaruye ikivuzeho impumuriza iti: “Ihangane uwo wansabye arahari naza azasiba ibihe bibi waciyemo kandi abere abandi umuhamya bwo kunyizera ko nshobora byose.” Ngataha rwose numva nsubijwemo intege.
Mu gihe ibyo byose byabaga, umusore na we aho ari, amavi yarakobotse, inshuro arya ni nke cyane, ahora mu masengesho yinginga Imana ngo izamuhe umugore mwiza umukwiriye, Imana nayo ikamubwira nka kwa kundi ihora impumuriza nanjye, ikamubwira ngo yihangane umugore mwiza arahari kandi uzanyura umutima we. Noneho ubwo yaba njye yaba we, twembi ntitumenye ko Imana ishaka kuzaduhuza buri wese akabera igisubizo mugenzi we.
Igihe cyarageze mu mpera z’umwaka wa 2012, duhura mu bitangaza by’Imana bikomeye. Imana irambwira ngo igihe kirageze nitegure kubona umugabo mwiza nasabye kandi ngo nizere kwakira ukunezerwa kuyiturukaho. Naho ubwo umusore na we yamubwiye ngo yitegure agiye kubona umugore yifuje ko imuha (iyi nayo ni inkuru ndende ntabona uko nyibabwira yose hano).
Ntabatindiye rero umusore twaje guhurira mu birori by’umwe mu bakobwa twaririmbanaga muri korali ku rusengero yari yakoresheje ahantu, mu by’ukuri umusore ntamuzi na we atanzi, nkaba nari nshinzwe umurimo wo kwereka abantu ibyicaro (protocole) muri ibyo birori.
Ariko mbere mu gihe nasengaga Imana ikaba yari yarambwiye ibimenyetso bikomeye ntakuka bizanyemeza ko ari we, kimwe muri byo yambwiye ko mu gihe ndaba ndi muri protocole uwo ndabona yinjira aho turi aje n’imodoka y’umukara atwaye abandi basore bagenzi be batatu, imbwira nuko uwanjye araza yambaye, ndetse igerekaho ngo “n’ikimenyimenyi nujya kumwereka aho yicara, azanga kuhicara yiyicaze ahandi.” Imana yacu iravuga bene Data!
Noneho kuko icyo kimenyetso cy’uko nzamwereka aho yicara akanga, nari narakibwiwe kera hashira igihe kinini bituma mbyibagirwa, cyane cyane ko mbibwirwa icyo gihe ndibuka nibajije cyane ikizatuma mwicaza, n’aho nzaba mwicaza icyo gihe, kuko ntari nzi ko hari igihe nzakora protocole hakaba ari ho gukora kw’Imana kuzagaragarira. Nuko sinabitindaho ndavuga nti: “niba ari Imana ibivuze bizaba.” Imana yacu irakomeye bene Data!
Ariko kuko Imana yacu itibagirwa ijambo ryose yavuze ahubwo iririnda ibihe n’ibihe kandi ikarikurikira kugeza irisohoje kuwo yarivuzeho, nkuko Imana yabivuze niko byagenze, umusore naramwinginze ngo yicare aho namweretse nabo basore bagenzi be, we arananira pe! Kugeza ubwo yasize bagenzi be bazanye ajya kwicara mu rundi ruhande wenyine. Nkimara kubona ibyo bibaye, Mana we! Nahise nsesa urumeza, mu mutwe wanjye hagarukamo rya jwi Imana yambwiye ko nzamwereka aho yicara akanga, mbona kubyibuka byose, ngira ubwoba ntabasha kubabwira bene Data, ariko nkomeza kwiyumanganya no kwikomeza!
Nuko nyuma rero na we hari ibyo Imana yari yaramuhaye nk’ibimenyetso kuri njye. Ibirori birangiye aba ari we uza kunsuhuza by’umwihariko kuko mbere nari narasabye Imana ko mu bimenyetso yampa byose izandinde ko ari njye uzabanza kumuvugisha kuko nagiraga isoni n’ubwoba cyane.
Umusore mwiza rwose witonda, w’imico myiza wubaha Imana, wanejeje umutima wanjye kugeza ubu ntacyo Imana itankoreye, ndi uwo guhamya ko ibasha gukora cyane ibirenze ibyo dusaba n’ibyo twibwira nk’uko imbaraga zayo ziri zikorera muri twe.
Nuko umusore turavugana ariko tuvugana numva ubwoba busa nubwagabanutse kuko ibyinshi mu bimenyetso Imana yari yambwiye nari maze kubibonera aho, ntagishidikanya. Turaganira uko anganiriza n’amagambo meza y’Imana yuzuye ubwenge, nkumva bwa bwoba nagize nkimubona buragenda bugabanuka buhoro buhoro.
Duhana numero za telefone buri wese arataha, dukomeza kujya tuvugana kugeza ubwo ibimenyetso hafi ya byose Imana yambwiye maze kubibona n’ubwoba burashira noneho. Nimvuga gutya, abemera ko Imana ivuga koko abo nibo babyumva cyane.
Nuko gahunda zirakomeza kugeza dukoze ubukwe bwiza rwose turabana. Ubu ndi umugore ushima Uwiteka cyane kandi wishimira umugabo nahawe n’Iyandemye, ndetse na we abitangamo ubuhamya kenshi yuko ndi umugore yasabye Imana ikamumuha. Ubu dufite abana babiri b’impanga banini b’inzobe b’umwaka n’amezi atatu bitwa Faith na Foibe.
Nshuti bavandimwe muri Kristo Yesu, ndababwiza ukuri yuko niba hari umugisha nabonye ni umugabo yampaye. Hari ubwo mureba nkabura icyo mbwira Imana mu isengesho ahubwo nkarira amarira y’ishimwe gusa. Ubwo simvuze uburyo ari mwiza, akijijwe rwose, afite ubushobozi mu buryo bufatika, mbese ntako Imana itagize. Ni ukuri ni Imana yo kwizerwa ibihe byose. Sinirata ko mfite umugabo umeze atyo ahubwo ndirata yuko Uwiteka agira neza kuko si kubwo amaboko n’imbaraga zanjye ahubwo ni kubw’ubuntu bwe gusa.
Kimwe mubyo umutware wanjye yakoze gikomeye kiganisha ku isezerano ry’Imana yari yarampaye, ni uko yaje ari umuntu wikorera ku giti cye, nyuma yuko tubanye yahise akomeza kwishyurira barumuna banjye bose tuvukana uko ari batatu, babiri bakuru nabo biga muri kaminuza yabashakiye n’akazi ubu na bo biga banakora, murumuna wacu muto ari mu mwaka wa gatatu w’amashuri yisumbuye (secondary school). Nanjye ubwo anshakira akazi ubu ndakora, mbese rwose Imana ntako itagize ndayishima bene Data!
Ikindi rero gikomeye ni uko, nyuma yuko Imana inkoreye igitangaza gikomeye n’ababyeyi banjye bakabibona ko hari Imana mu ijuru ikora ibikomeye, icyo gihe mama yahise afata icyemezo cyo kwakira agakiza ubu ni umukiristu, mu rugo aba yigisha na papa ku buryo numva mfite ukwizera guhamye yuko na papa azakizwa akakira Umwami Yesu.
Sinirata ko mfite umugabo umeze atyo cyangwa ibyo bindi byiza maze kubona, ahubwo ndirata yuko Uwiteka Imana igira neza kuko imbabazi zayo zihoraho iteka ryose. Si kubwo amaboko n’imbaraga zanjye ahubwo ni kubw’ubuntu gusa Imana yangiriye.
Nubwo njye yanyubakiye urugo mfite iriya myaka nababwiye hejuru, ariko ntibivuze ko nawe ariko izakugenzereza, wowe ishobora rwose no kukugirira neza ukiri muto bitamaze igihe kinini, kuko ikora uko ishaka mu gihe ishaka nk’Imana, gusa muri byose igikuru iba igambiriye ni ukunezeza twebwe abana bayo ikunda.
Nsoza rero ubu buhamya, nagira ngo mpamirize abantu yuko Imana yacu dusenga ntabwo ari ikigirwamana, si Imana y’indyarya rwose ahubwo ni Imana ivuga kandi igasohoza ibyo yavuze.
Ni Imana itirengagiza na rimwe abayisunze, ni Imana y’inyangamugayo, ni Imana idashobora na rimwe gukoza isoni umuntu wese wafashe umwanzuro wo kwigomwa byinshi byakamunejeje akabirekeshwa no gushaka kuyubahisha gusa. Mwene Data muri Kristo Yesu ihangane urwane intambara nziza yo kuba uwo kwishimirwa na yo, nubwo bitoroshye ariko umugambi ifite kuri wowe ni mwiza pe. Imana ibahe umugisha


c: text/html

text:
KANDA HANO UREBE VIDEO
Mu baherutse mu itorero ry’abarangije amashuri yisumbuye umwaka ushize, abakobwa 96 basanze batwite basubizwa iwabo.
Byavugiwe mu kiganiro ubuyobozi bw’Itorero ry’Igihugu cyagiranye n’abantu batadukanye, barimo bamwe mu bayobozi bakuru b’igihugu ndetse n’abakuriye Intore mu turere.
Bamwe mu banyeshuri bitabiriye itorero
Iki kiganiro cyabaye kuri uyu wa 5 Gashyantare 2015, ubwo bashyiraga ahagaragara raporo y’uko iri torero ryagenze.
Iyi raporo ivuga ko ku rutonde rwaturutse mu turere, itorero ryagombaga kwitabirwa n’abantu 62.781 ariko abatojwe bakaba ari 53.931, bihwanye na 85.8%.
Muri aba batagaragaye ni ho habarizwa aba bakobwa 96 ndetse n’abagore bafite abagabo 76 na bo bari batwite, bose uko ari 172 ntibemerewe gukomezanya n’abandi.
Umutahira mukuru w’Intore, Rucagu Boniface, akaba avuga ko iki ari ikibazo gikomeye cyane cyane kuri aba bakobwa.
Agira ati” Ntabwo twari gutoza abantu batwite kuko hari gahunda zari ziteguwe cyane cyane imyitozo ngororamubiri batari bemerewe gukora”.
Avuga ko abatwite bose ari inda baje bafite, ko nta wayiterewe aho bari muri gahuda y’itorero.
Yongeraho ko kubona abana bangana gutya batwite nta bagabo bafite ari ikibazo gikomeye kireba buri muntu wese kandi kigomba guhagurukirwa kigarwanywa kugira ngo ubutaha bitazongera kugaragara.
Iri torero rirangije ryahawe izina ry’Inkomezabigwi, abarirangije bakaba baratangiye urugerero ruzamara amezi atandatu nk’ukpo ubuyobozi bw’Itorero ry’igihugu bubivuga.
Dufotora amafoto y’ubukwe, mu masabukuru, iminsi mikuru y’abarangije amashuri, abagiye mubutembere, n’abandi bose bifuza amafoto y’urwibutso, turi abahanga mugufotora no gufata amashusho : Duhamagare kuri 0783035616 cg 0727993756 KANDA HANO Dukurikire kuri facebook yacu.

robotstxt: allowed

filter: keep


text:
KANDA HANO UREBE VIDEO
Mu gihe Abanyarwanda bakomeje ibikorwa byo kwibuka ababo bazize Genocide yakorewe Abatutsi mu 1994, abakozi n’ubuyobozi bwa sosiyete yitumanaho ya Airtel Rwanda bifatanyije n’abanyarwanda kwibuka izo nzirakarenga.
Iki gikorwa cyakozwe n’abakozi ba Airtel cyatangijwe n’urugendo rwo kwibuka rwahereye ku Kicukiro ahahoze hitwa kuri Eto Kicukiro ubu habaye IPRC berekeza ku rwibutso rwa nyanza ya kicukiro aharuhukiye imibiri ibihumbi y’inzirakarengane.
Nyuma yo gushyira indabo kumva zishyinguyemo izo nzirakarengane, bana temberejwe uru rwibutso ndetse banasobanurirwa inzira y’umusaraba inzirakarenga zishyinguye aho zanyuzemo kugeza zishwe.
Aba bakozi ba Airtel banatanze inkunga y’amafaranga azafasha mu gukomeza kubungabunga no kwita kuri uru rwibutso rwa Nyanza ya Kicukiro.
Brian Kirungi umwe mu bayobozi bakuru muri Airtel yavuze ko bifatanyije n’abanyarwanda kwibuka inzirakarenga zazize Genocide yakorewe Abatutsi mu 1994. mu magambo ye yagize ati “twifatanyije n’abanyarwanda bose kwibuka abacu bazize Genocide yakorewe abatutsi muri 1994, Tugomba kandi gufatanyiriza hamwe twese kurwanya ingengabitekerezo ya Gencside dufasha abacitse kw’icumu ryayo mu nzira zose dushoboye tubafasha kugire ejo heza.”
Uyu muyobozi yanavuze kandi ko kwibuka aribwo buryo bwiza bwo kurwanya ingengabitekerezo ya Genocide.
Naphtal AHISHAKIYE umunyamabanga wa IBUKA, yashimiye ubuyobozi n’abakozi ba Airtel ku gikorwa cyiza cy’urukundo cyo gufata umwanya wabo bakifatanya n’abanyarwanda muri ibi bihe bikomeye byo kwibuka abacu bazize Genocide.
Ivan Heritier


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
Ubushashatsi bwakozwe na Dr Busby wo mu gihugu cy’u Bufaransa, bwagaragaje ko abakobwa cyangwa abahungu bashinga urugo bakiri imanzi cyangwa isugi bagira umunezero ungana na 22% igihe bari mu gikorwa cy’urukundo kurusha abashinga urugo barakoze imibonano.
Urubuga 20minutes.fr rwanditse ko Dr Busby avuga ko gukora imibonano mpuzabitsina mbere yo gushinga urugo bigabanya amahirwe yo kuzagira umunezero igihe uzaba umaze kurushinga.
Ikindi ni uko abantu bifashe mu gihe cyo kurambagizanya babasha kumvikana mu bitekerezo no kubahana, kuko umwe aba abona ko undi ari inyangamugayo.
Gushishoza mbere yo gukora igikorwa (imibonano mpuzabitsina) hamwe no kwiha umurongo ugenderaho mu buzima bwawe, ngo kuko umuntu ku giti cye ari we ufite uburenganzira bwo gukora ikintu runaka bitewe n’inyungu abonamo.
Hatangwa urugero ko uramutse uri umukobwa ukaryamana n’abahungu barenze umwe mbere yo kurushinga bijya bitera ikibazo mu mibanire yawe n’uwo mwashakanye, rimwe na rimwe akanagucyurira ko yasanze uri umugore.
Ku bahungu na ho ngo iyo waryamanye n’abakobwa batandukanye ntibikunze koroha ko wanyurwa n’umugore wawe, kuko ngo usanga bamwe mu bagabo bahora bagereranye abagore babo n’abo baba bararyamenye mbere.
Kumva ko ari ishema ryawe kuzaryamana gusa n’uwo muzashakana, ni ingenzi mu myiteguro yo kugira ngo nushinga urugo uzanezerwe. Icyemezo cyawe rero ni ukugihagararaho, kuko ari ubutwari bushoborwa n’abatari bake nawe ukaba waba umwe muri bo.
source igihe.com
Urakoze gusoma iyi nkuru kuri Igihozo
H.Bangambiki


text:
Ntawaba umusirikare igisivile kitaramuvuyemo. Ni yo mpamvu abifuza kuba abasirikare bakoreshwa amafunzo akomeye agamije kubahindura. Iyo umuntu abaye umusirikare ntaba akiri umusivile kandi iyo avuye mu gisirikare aba abaye umusivile. Impamvu ni uko umuntu atabibangikanya, ubwo buzima ntibubangikanywa. Ugiye mu gisirikare aba ahebye igisivile kandi usubiye mu gisivile aba asezereye Igisirikare.
Uko ni ko n'ubukristo n'ubupagani bitandukanye. Uhisemo kimwe aba asezereye ikindi. Ntawabivanga kuko bitajyana. Kuva kuya Mbere Ukwakira nafashe umwanya munini ntekereza ku bikorwa by'indashyikirwa abasirikare bakoze mu Rwanda bituma noneho numva umwuga wabo ufite icyo wigisha abakristo ari bo basirikare ba Kristo. Nasanze hari ibintu byinshi abakristo bakwigira ku basirikare ba Leta zo mu isi.
Reka mvuge gusa ibintu 8 byamfashije;
1) Umusirikare arangwa no kubaha. Ubundi kwinjira igisirikare ni ukwiyemeza kuyoboka no kuyoborwa. Umusirikare wese utubaha abamukuriye, utayoborwa na shebuja yitwa inyeshamba, afatwa nk'umugumutsi.
2) Umusirikare nyawe ni umwizerwa. Iyo umusirikare atagaragaje ubwizerwa, aba abaye umwanzi w'igihugu. Nta hagati habaho. Ubaho wizeye ubuyobozi nawe wizewe cyangwa ugakurwaho icyizere. Nta mpu ebyiri zemewe keretse batarakumenya neza. Iyo atizera shebuja aba amurwanya!
3) Abasirikare beza bahora bitoza. Nta na rimwe babaho batitoza. Iyo batitoje gato, bisanga bameze nk'abasivire. Ni ngombwa ko bahugurwa buri gihe kandi mu buryo buhoraho. Wanze kwiga cyangwa urambiwe kwiga, uba unaniwe Igisirikare.
4) Abasirikare bahora ku rugamba. Ntabwo badamarara nk'abasivire. Mu bihugu birimo intambara baba ku rugamba, mu bihugu biri mu mahoro, bahora bari maso. Ntibagira ijoro n'amanywa...
5) Baritanga. Ni ibiharamagara. Ntacyo bagomanwa igihugu kugeza aho basabwa kandi bemera kwitanga ubwabo. Iyo umuntu agiye ku rugamba, aba yiteguye gupfa. Ni cyo gitambo gikomeye umuntu yatanga mu buzima.
6) Abasirikare bose bagira intwaro kandi barazikoresha. Nta musirikare utunga intwaro atazi cyangwa adakoresha!
7) Abasirikare baritandukanya mu buryo bwose: Bagira imyenda yihariye, bagira imvugo bahuriraho, batuye ukwabo, ...Muri make ntibivanga.
8) Bakorera mu bumwe. Nta musirikare ukora ukwe. Intsinzi y'umwe ikeneye imbaraga n'ubushake bwa mugenzi we. Kubera iyo mpamvu barakundana.
Nyamara abasirikare ba Kristo bo siko benshi bameze. Ibyabo birababaje.
- Barivanze (kubatandukanya n'aho bavuye biragoye);
- Batunze intwaro badakoresha (intwaro zabo n'iz'imitako, Inkota zabo ntizikeba "Ijambo ry'Imama";
- Nta bwitange bazi (uretse kwitanga ubwabo nta n'ubwo batanga ibyabo mu gushyigikira umurimo w'Imana). Hehe n'amashimwe? Hehe no kuba ibitambo byera bishimwa?
- Bavuye ku rugerero ubu baradamaraye (intambara y'umwuka benshi barayitsinzwe...). Ntawe urara ku izamu...basinzira nk'abasinzi...bagona cyane...amasengesho ya nijoro...wapi!
- Kwitoza mu by'umwuka ashwi da. Ntawe usoma ijambo! Barahuze! Ibyo Pawulo yabwiye Timoteyo byo kwitoza mu mwuka ntibibareba...
- Ntabwo bizerwa...ntibakiranukira shebuja, mu gitondo bari mu Bwami bw'Imana ni mugoroba bagateza Satani imbere mu biganiro bipfuye mu tubyiniriro cyangwa mu tubare. Aho umurimo w'Imana uvugwa nabi ni bo bawuvuga. Aho abakozi b’Imana bagambanirwa abakristo babibamo.
- Ntabwo bubaha Imana yabo. Hari ubutumwa badashaka cyane cyane ubwo kumvira no gukorera Imana mu Itorero. Abakristo benshi baragumutse. Shebuja yarababuze!
- Urukundo rwa benshi rwarakonje. Aho kunga ubumwe birema ibice. Birababaje.
Mbese uracyari umusirikare wa Kristo cyangwa Adui yarakwifatiye? Isuzume!
Mugire Umunsi mwiza.
© Devotion posted by Dr. Fidele Masengo, Foursquare Gospel Church


text:
IBIBAZO BISEKEJE
Ngiye kubaha ikizamini, ugitsinda araba ari intiti! Banza usubize, ntukopere. Hanyuma urebe ibisubizo uze kwikosora.
Urambwira amanota wagize. Kandi ntumbeshye.
1. Ufite Twiga (giraffe). Urashaka kuyishyira muri frigo.
Urabigenza ute?
Igisubizo: ufungura urugi rwa frigo, ukinjizamo twiga, ugafunga rwa
rugi. Iki ibazo cyari kigamije gusuzuma niba udakabya mu gukora ku
buryo bugoranye ibintu byoroshye.
2. Ufite inzovu, urashaka kuyishyira muri frigo. Urabigenza ute?
Igisubizo: hari abahise basubiza ngo ufungura urugi, ugashyiramo
inzovu, ugafunga urugi rwa frigo. Mwibagiwe n’aka kanya ko
mwashyizemo twiga? Igisubizo nyacyo ni ukubanza ugakingura frigo,
ugakuramo twiga, ukinjizamo inzovu, ugakinga urugi rwa frigo. Iki
kibazo cyasuzumaga niba ubasha kwigira kubyo wakoze mbere.
3. Intare umwami w’Ishyamba atumije inyamaswa zose mu nama.
Inyamaswa zose zaraje, uretse imwe. Inyamaswa itaritabiiye iriya
nama ni iyihe?
Igisubizo: Inzovu. Ntiwibuka se ko wayishyize muri frigo? Iki kibazo
cyageragezaga kureba niba wibuka.
4. Ugeze kuri Nyabarongo. Bakubwiye ko habamo ingona. Urashaka
kwambuka, kandi nta bwato ufite. Urabigenza ute?
Igisubizo: urasimbuka ugwemo, woge, wambuke. Ntabwo wumva?
Ingona nazo zitabiriye inama yatumijwe n’intare, ntizikiri muri Nyabarongo
Utambeshye wabonye angahe ku 100?


text:
Kubyina imbyino zigezweho biri kugana mu marembera
Bamwe mu bahoze babyina imbyino zigezweho (Dance Modernes), baravuga ko izi mbyino ziri kugana mu marembere, bakavuga ko biyemeje kurushaho kuzimakaza mu rubyiruko, kugira ngo mu Rwanda hazanaboneke kabuhariwe muri izi mbyino.
Ibi ngo bizatuma imyidagaduro yiyongera kandi ubu bwoko bw’injyana zigezweho, bukomeze butere imbere aho kuzima nk’uko byari bimaze kugaragara.
Niyomwungeri Aaron umwe uba mu itsinda ry’abakanyujijejo mu kubyina bigezweho, avuga ko guhera mu myaka ya 2006, 2007 na 2009 ari bwo ababyinnyi bagezweho bagiye bagaragara cyane mu Rwanda.
Nyuma y’iyo myaka ngo ababyinnyi b’iyi njyana igezweho bagiye bakendera, ibintu byagabanyije uburyohe bw’ababikunda ndetse imyidagaduro irahahombera.
Yagize ati “Muri iyi minsi imbyino gakondo ni zo ziri kuzamuka, ababyinnyi bagezweho ntibakigaragara ndetse njye nabonaga basa n’abatakibaho ugereranyije n’uko mu gihe cyacu byari bimeze. Ni yo mpamvu ndi gutekereza uburyo twagarura izi mbyino zigezweho”.
Niyomwungeri uba mu itsinda rya Vast Pro na we avuga ko abahanzi bakomeye mu bihugu byateye imbere bazwi cyane kubera kwimakaza imbyino zigendana n’indirimbo zigezweho, bituma abantu babamenya bakanidagadurana nabo ku buryo buhoraho.
Ibi ngo bafite indoto ko mu Rwanda bigiye kugerwaho, ngo kuko hari irushanwa ryo gutoranya ababyinnyi b’abahanga mu mbyino zigezweho riri kuba, rigamije kuzahitamo ababyinnyi b’abahanga bazajya bifatanya n’abahanzi mu ndirimbo zigezweho bikazongera agaciro.
Byitezwe ko ku itariki ya 17 Gashyantare 2018 ari bwo hazaboneka itsinda ry’ababyina bigezweho rizahiga ayandi, rikazaba ari ryo rizafata iya mbere mu guteza imbere izi mbyino.
Iri tsinda rizava mu irushanwa rimaze iminsi rizenguruka mu ntara, rikazasorezwa i Rubavu.
Muri iri rushanwa hahatanaga amatsinda 85 hakaba hasigayemo amatsinda 8 gusa azatoranywamo rimwe.


text:
Kutabona ntibimubuza gukoresha mudasobwa nk’izikoreshwa n’ababona
Vuguziga Innocent umaranye imyaka myinshi ubumuga bwo kutabona, abasha gukoresha mudasobwa zikoreshwa n’ababona ndetse akaba ari n’umwarimu w’ikoranabuhanga (ICT).
Uyo mugabo w’imyaka 34 ukomoka mu karere ka Nyanza, yagize ubumuga bwo kutabona afite imyaka itandatu ari bwo agitangira kwiga amashuri abanza, nyuma yo kuvurwa bikanga yahise ajya kwiga mu y’abafite ubwo bumuga i Gatagara.
Yaje gukomereza ayisumbuye i Gahini mu karere ka Kayonza yiga indimi, naho kaminuza ayiga mu cyahoze ari KIE, aho yize ubucuruzi n’uburezi ariko akunda cyane ICT ku buryo byatumye ajya kuyiga ahandi.
Agira ati “Muri kaminuza nakoreshaga mudasobwa ariko nkumva ntayizi bihagije. Ndangije nagiye muri Kenya nkorayo amahugurwa y’amezi atandatu, niga ikoranabuhanga ryafasha abatabona gukoresha mudasobwa none ubu ni byo nigisha mu yisumbuye muri Gatagara ya Rwamagana”.
Vuguziga iyo yandika kuri mudasobwa aba yihuta kuko iyo akoresha igenda imubwira ibyo agezeho.
Ati “Mudasobwa yandikishwa n’abatabona iba ifite uburyo bw’ijwi (Accessibility) rimbwira ibyo nkora rikanabinsomera. Sinkenera ‘souris’ kuko ntabona, byose mbikorera ku rwandikiro (clavier) kandi nkabikora neza, ibyo mbitse nkamenya aho nzabisanga, nkajya kuri Internet n’ibindi”.
Ibyo akora kandi anabyigisha abanyeshuri cyane cyane abatabona ariko ngo n’ababona arabigisha cyane ko we na bagenzi be bashinze ikigo gihugura abantu muri iryo koranabuhanga.
Imbogamizi abafite ubumuga bwo kutabona bahura nazo ngo ni uko ubwo buryo butaragera kuri benshi, ikindi ngo ni uko ururimi rubafasha ruba muri za mudasobwa ari icyongereza gusa bityo utakizi ntabishobore, kuri ibyo Vuguziga hari icyo yisabira.
Ati “Leta iradufasha mu buryo butandukanye tukanayishimira cyane. Gusa mu by’ikoranabuhanga ku bafite ubumuga haracyari byinshi byo gukora, twakagombye kugira ‘applications’ zidufasha kugera kuri gahunda zose za Leta zinyuzwa mu ikoranabuhanga nk’irembo n’ibindi”.
Kuri uyu wa 1 Kamena 2018, Vuguziga yari umutumirwa mu kiganiro mbwirwaruhame ku ikoranabuhanga kiba buri mwaka (Fronted Re-United) cyaberaga icyarimwe mu bihugu bitanu birimo n’u Rwanda kigatangirwa muri Netherland.
Muri icyo kiganiro cyifashishaga ikoranabuhanga rya Skype, Vuguziga yagejeje ku bandi umushinga yatangiye wo gukora uburyo bw’ikoranabuhanga buzafasha abatabona gukoresha bitabagoye imbuga za Internet.
Uyo mugabo ni umuhanga mu ndimi kuko avuga neza Ikinyarwanda, Icyongereza, Igifaransa ndetse n’Igiswahiri, akaba anashoba kwigisha muri rumwe muri izo ndimi.
Vuguziga uyoborwa n’inkoni ifasha abatabona iyo bagenda, afite umugore n’abana babiri, yatangiye kwigisha muri 2012, akemeza ko n’ubwo umushara ahembwa ari muto, yabashije kwiyubakira inzu abamo n’umuryango we kandi akawubonera ibikenerwa mu buzima bwa buri munsi.


text:
Ubwo Minisitiri w’Intebe yasuraga akarere ka Nyagatare kuri uyu wa Mbere tariki ya 27 Ugushyingo 2017, bamwe mu bahinzi ba koperative ikorera mu murenge wa Matimba mu kibaya cy’Umuvumba bamugejejeho ikibazo cyo kubura isoko ry’ibyo baba bejeje.
Umusaruro wa soya wabuze isoko
Uru ni urugendo rwa Kabiri agiriye hanze ya Kigali kuva yagirwa Minisitiri w’Intebe rugamije gusura ibikorwa by’iterambere. Akigera mu karere ka Nyagatare, Minisitiri w’intebe Dr Eduard Ngirente yasuye ibikorwa by’ubuhinzi biri muri aka karere, asura koperative KABOKU ikora ubuhinzi bw’ibigori, soya ndetse n’imboga, abanyamuryango b’iyi koperative bamwakirije ikibazo cy’ibuya ry’isoko ry’umusarurura wabo, ni ikibazo bavuga ko kibaca intege mu mihingire yabo ndetse ngo rimwe na rimwe n’ayo bashoye ntibayavanemo.
Uwimana Grace, umuyobozi wa koperative KOBAKU yagize ati: "Ikibazo tugira ntago twishyurwa neza, twabasabaga ngo nituzajya tujya gusarura isoko rizajye riba ryabonetse kuko tuba dukennye dushaka gushyira abana mu mashuri, ibihe biba ari bibi, mbese nk’ubu soya twarayihinze no ku bw’uyu munsi iracyari hano, rero ni isoko twabasabaga guhinga ndumva tugerageza".
Uwimana Grace umuyobozi wa koperative KOBAKU
Undi muhinzi yagize ati: "Nk’ubushize twahinze soya zihera mu rugo ntitwabona isoko, n’aho riziye riza ari amafaranga makeya, twaribonye riri kuri 370Fr kandi tumaze hafi amezi ane atanu tuyibitse mu rugo dusaruye kandi igihingwa cya soya iyo tujya kugihinga igishoro kiba kinini cyane".
Kuri iki kibazo Minisitiri w’Ubucuruzi n’Inganda bwana Vincent Munyeshyaka mu kiganiro yagiranye na koperative KOBAKU, bemeranyije ko mu gihe bazaba bejeje umusaruro w’ibigori azabazanira ababigura ikibazo cy’isoko kigakemuka.
Minisitiri Munyeshyaka yagize ati: "Ndagira ngo iyi koperative yatwemerera mukazitegura nimweza tukazana uruganda rukazana imashini zo gutonora ibigori, babijyana. Mubyemere imashini zize batonore ibigori byanyu nibarangiza babitware i Kigali mu nganda babiguze wenda muzumvikana nibaza bazabibone".
Minisitiri w’Intebe Dr. Ngirente Eduard yijeje koperative KOBAKU ko ibibazo byayo bafite igiye cyo kubikemura n’inzego bireba, by’umwihariko ikibazo cy’umusaruro abizeza ko kigomba gukemuka binyuze mu byo minisitiri Vincent Munyeshyaka yari amaze kubabwira.
Minisitiri Ngirente yagize ati: "Ibyo Minisitiri w’Ubucuruzi yababwiye na byo wenda ubwo muri bake hano mushobora kutabona ubushobozi bwo kujya kubisobanurira bagenzi banyu, azigarukira kubabwira uburyo urwo ruganda muzakorana kugira ngo mwumve neza uko bizajya bihungurwa n’uko bizajya bipakirwa mwumve ko nta gihombo kirimo, Nkuko Minister w’Ubutegetzi bw’Igihugu yabibabwiye ntago Minisitiri w’Ubucuruzi cyangwa uw’Ubuhinzi n’Ubworozi yabazanira abamamyi, ni umuyobozi w’igihugu akeneye ko mubaho neza ni cyo kitugenza".
Minisitiri w’Intebe yumva ibibazo by’abahinzi
Ubusanzwe Koperative KOBAKU, ihinga ibigori, imboga, ndeste na water Melon kuri hegitari 900, ikaba irimo abanyamuryango basaga 1083. Kugeza ubu abahinzi beza hagati ya toni esheshatu n’umunani kuri hegitari.


text:
Ni iki twakigira ku bagabo 12 Mose Yohereje gutata i Kanani ?
Nkuko bigaragara mu gitabo cyo kubara aba bagabo kumi na babiri bari baturutse mu miryango cumi n’ibiri igize ubwoko bwa isirayeli, baeorejwe na Mose gutata igihugu cya kanani mu gihe ni igikorwa cyamaze iminsi mirongo ine. Nubwo abatasi batemye ishami ririho iseri rimwe ry’umuzabibi kubera ubunini bwaryo rikaba ryaratwawe n’abantu babiri (kubara 13:23) ariko abagabo babiri gusa nibo bazanye inkuru nziza ku gihugu baribatumwemo gutata bituma Imana ibishimira.
Abatasi icumi mu bagiye gutata bagaragaje ko nta byiringiro bafite mu nkuru batangarije ab’isirayeli na Mose y’incamugongo, byatumye abantu bahagarika kwizera ibyo Imana yariyarabasezeranyije. Ntibizerako Imana izabafasha kandi abantu bose bumvishijwe ko bitarikubashobokera kwinjira mu gihugu cy’isezerano. Kubw’ibyo byatumye Imana ihanisha abantu bose kuzerera mu butayu imyaka mirongo ine kugeza ubwo hafi abantu bose bari bakuru bapfuye.
Yosuwa na Kalebu ni bamwe muri abo cumi n’ababiri bagiye gutata ariko bo bazanye inkuru nziza ikomeza abantu , biringiza abantu ko bakwiye kwizera Imana ikazabafasha gutsinda. Nibo bagabo babiri rukumbi bageze mu gihugu cy’isezerano mu bariho icyo gihe.
Aba nibo batasi cumi na babiri bagiye gutata Kanani
1. Shamuwa mwene Zakuri mu muryango wa Rubeni
2. Shafati mwene Hori mu muryango wa Simeyoni
3. Kalebu mwene Yefune mu muryango wa Yuda
4. Igalu mwene Yosefu mu muryango wa Isakari
5. Hoseya / Yosuwa mwene Nuni mu muryango wa Efurayimu
6. Paluti mwene Rafu mu muryango wa Benyamini
7. Gadiyeli mwene Sodi mu muryango wa Zebuloni
8. Amiyeli mwene Gemali mu muryango wa Dani
9. Setura mwene Mikayeli mu muryango wa Asheri
10. Nakibi mwene Vofusi mu muryango wa Nafutali
11. Geweli mwene Meki mu muryango wa Gadi
12. Gadi mwene Susi mu muryango wa Yosefu
Gusa nubwo banyuze mu bikomeye ariko byarangiye Imana ibagejeje mu gihugu cy’isezerano kuko nta jambo Imana ijya ivuga ngo rihere kandi byari mu isezerano yahaye Aburamu. Intambara zose Abisirayeli bahuye nazo baziterwaga no kugomera Uwiteka Imana.
Abatasi icumi bigereranyije n’abanaki babona bameze nk’inzige imbere y’abanaki kandi bageranyije imbaraga zabo n’izabantu batuye muri kiriya gihugu babona abo bantu ni abanyamaboko (Kubara 13:27-2 8).
Yosuwa na Kalebu ntabwo bitaye kubyavuzwe n’abantu benshi ahubwo bumvishije ab’isirayeli ko bazansesha bene ibyo bihugu banasaba abantu kugenda bakahahindura kuko ntakindi baribishingikirijeho uretse gusa imbaraga z’Imana ikomeye.(Kubara 13:30)
Abantu benshi usanga hari amakosa bagenda bakora bitewe no kutizera Imana. Ushobora kwigira ku muntu ufite icyo akurusha ariko ntiwigereranye nawe. Aha niho hava ikintu cyo gufata abantu nk’ibigirwamana. Ntabwo umuntu yagira ubushobozi nk’ubwundi gusa iyo uzi neza ko muruhande rwawe utinshingikirije amaboko y’abantu ahubwo uri mu ruhande rw’Imana nka Yesuwa na Kalebu utsinda ubigeragezo binyuze mu kwizera Imana.
Ikosa ryo kwigereranya n’abanaki ryatumye abatasi icumi bibona nk’inzige babibwira n’abisirayeli bituma batizera Imana. Imana ihanisha abo batasi gupfa ariko kwizera imbaraga z’Imana mu bihe bigoye byatumye Yesuwa na Kalebu bashyika mu gihugu cy’isezerano.
Imana ibashoboze ibahe kuyizera kandi ibahe kunyurwa nuko muri
Source : https://en.wikipedia.org
Ismael [email protected]


text:
Ubumuga bw’uruhu ni ikibazo kivukanwa gituma uruhu, umusatsi, n’amaso bitagira ibara, ibi bijyana n’ibibazo by’amaso no kutabasha kwihanganira izuba.
Mu kiganiro na Rwanda Today, Nicodeme Hakizimana uyobora Ishyirahamwe ry’abafite ubumuga bw’uruhu(OIPPA), yavuze ko benshi mu bafite iki kibazo bugarijwe n’ubukene buturuka ku kuba batarabashije kwiga n’ihezwa bakorerwa.
Ati “Mu ishyirahamwe harimo abafite ubumuga bw’uruhu barangije kwiga za kaminuza ariko ntibashobora kubona akazi.”
Hakizimana avuga ko banahangayikishijwe no guhenda kw’amavuta arinda uruhu rwabo kwangizwa n’izuba, aho icupa rikoreshwa mu mezi abiri rigura ibihumbi 10 Frw ku bakuru na 6000 Frw ku bana. Bifuza ko leta yabafasha byibura rikajya rigurishwa 2000 Frw.
Abafite ubumuga bw’uruhu banafite izindi mbogamizi n’ihezwa bishingira ku myumvire yazanywe n’abaganga gakondo mu bihugu byo mu karere, bakwirakwije ibihuha ko amaraso yabo ashobora gukiza indwara no gutanga ubukire.
Ibi bituma mu bihugu bimwe na bimw bashimutwa ndetse bakicwa.
Abafite ubumuga bw’uruhu bibumbiye muri OIPPA bavuga ko kandi ikibazo bavukanye cyagiye gituma mu miryango yabo havuka amakimbirane.
Komezusenge Charles yagize ati “Data yahoraga atongana na mama, amubaza impamvu yabyaye umwana ufite ubumuga bw’uruhu. Iteka iyo ibi nabyumvaga nahitaga nirukira mu cyumba cyanjye nkifungiranamo umunsi wose.”
Komezusenge avuga ko nubwo umuryango we wamufataga nk’umuvumo, akato yakorerwaga na bagenzi be katumye ava mu ishuri kuko n’ubundi yumvaga atazigera yakirwa.
Abagore babyaye abana bafite ubumuga bw’uruhu nabo bavuga ko bagiye batareranwa n’abagabo babo.
Mu buhamya bwe Mukamana wari warashakanye n’uwitwa Munyaneza yavuze ko akimara kubyara bahoraga batongana ndetse umwana yujuje imyaka umanani ahitamo kubasiga bonyine.
OIPPA yashinzwe mu 2012 ikaba ihuriyemo amatsinda atandatu akorera mu turere twa Kicukiro, Nyarugenge, Musanze, Gasabo, Kayonza na Rutsiro.
Ivuga ko igerageza gusura no kuba hafi imiryango ifite abana bafite ubumuga bw’uruhu.
Imibare igaragaza ko nibura umuntu umwe mu bihumbi 20 ashobora kuvukana iki kibazo. Muri Afurika y’Uburasirazuba habarurwa abafite ubumuga bw’uruhu bagera ku 2000.
Mu Rwanda imibare igaragaza ko mu Karere ka Musanze hari abantu bafite ubumuga bw’uruhu 41, Kicukiro hari abantu 15 naho Nyarugenge hari abantu 17.


text:
Umuhango wo kumurika iki gitabo uteganyijwe tariki ya 12 Kanama 2016 kuri hôtel Hilltop and country club, saa kumi z’umugoroba, ku bufatanye na Komisiyo y’igihugu yo kurwanya jenoside, CNLG.
Murangira ukomoka mu Karere ka Gasabo mu mujyi wa Kigali yarokokeye mu Iseminari nto ya Ndera , ari kumwe n’abandi bantu batanu bicwa n’inzara baza kubona isashi yarimo Ukarisitiya, barazirya zibicira isari ari nayo nkomoko y’izina ry’iki gitabo.
Mu kiganiro yagiranye na IGIHE Murangira yavuze ko muri uyu muhango yifuza kuzaganira n’abazawitabira akamaro ko kwandika amateka y’u Rwanda bikozwe n’abanyarwanda ubwabo.
Yagize ati “Mu rwego rwo kumenyekanisha icyo gitabo naje mu Rwanda kukimurika nkazaboneraho umwanya mwiza wo kuganira n’abazaza muri uwo muhango, aho nifuza ko twazavuga ku kamaro ko kwandika amateka yacu tutayandikiwe n’abandi, ngo abazaduturukaho bikazabafashe kutagwa mu mutego w’amateka mabi u Rwanda rwaciyemo, ikindi n’ukuganira ku nzira umuntu anyuramo iyo yandika amateka atoroshye nk’aya ya jenoside.”
Murangira ashimira CNLG uburyo ishyigikiye abandika amateka kuri jenoside akaba ari muri urwo rwego azamurika iki gitabo ku bufatanye bwayo.
Soma inkuru irimo ibisobanuro birambuye Murangira yatanze mu kiganiro yagiranye na IGIHE mu Busuwisi ubwo yashyiraga ahagaragara bwa mbere iki gitabo


text:
Kuba Padiri Thomas Nahimana yarateguye urugendo rwe neza kandi akanateguza n’ababifitemo uruhare bose byabaye ikintu cyiza kandi kirimo kugaragara ko kizwe neza.
Padiri Thomas Nahimana ntiyari ayobewe ko agiye guhangana n’umunyagitugu utifuza kuva ku butegetsi, kuko azi ko ari bwo bumubeshejeho abuvuyeho yarara afashwe. Aha na ho abanyarwanda tujye tuhamenya, ni yo mpamvu Kagame abwira abantu bose ko atazigera ava ku butegetsi, kuko kubuvaho ni ukwigemurira inkiko.
Nta na rimwe rero Padiri Thomas Nahimana atigeze yiyumvisha ko urugendo rwe mu Rwanda rutazakirwa nk’urw’umucunguzi, buri gihe yari yiteguye imitego irwihishemo. Bityo yakunze gutanga abagabo muri iyo myiteguro, aho Ishyaka rye, Ishema ry’u Rwanda, ryandikiye Perezida Kagame, nubwo kugeza ubu nta muntu wari wakamenye ibyari bikubiye muri iyo baruwa, ariko icyo tuzi kandi kitadutunguye ni uko Kagame muri ka gasuzuguro kamuranga agomba kuba nta gisubizo yayigeneye. Ariko na we ntitwamurenganya ni ko kamere ye n’ubushobozi afite bibimutegeka.
Gusa nk’uko asanzwe abigenza iyo ahuye n’ikibazo atinya, kimusatira ku butegetsi, areba mu bagererwa be ushobora kwitanga akamuhanganira. Muri iki kibazo cya Padri Thomas Nahimana, umugererwa ufite iyo nshingano ni Olivier Nduhungirehe, ubu uri Ambasaderi w’u Rwanda mu gihugu cy’u Bubiligi.
Muribuka ko guhera mu ntangiriro ubwo Padiri yasubikaga urugendo rwe mu ntangiriro z’uyu mwaka, yagombaga kugira kuri 28 Mutarama 2016, Olivier Nduhungirehe yagaragaye mu bitangazamakuru, ku mbuga nkoranyambaga hose yerekana ko Padiri nta pasiporo y’u Rwanda yari agifite, ko iyo yakoreshaga yari yararangiye. Ukibaza uti Ambasaderi w’igihugu iki n’iki ajya kumenya ibibera mu gihugu adashinzwe ate, iyo tuzi ko Ambasaderi w’u Rwanda mu Bufaransa ari Kabare. Ese uyu Kabare yaba yungirije Nduhungirehe mu buyobozi bwabo bwa z’ambasade cyangwa habaho umu Ambasaderi uvugira abandi iyo ari ikibazo kivutse mu gice cy’abarwanya ubutegetsi bwa Kagame? Kuko iyo urebye ubukana uyu Nduhungirehe ashyira muri iki kibazo n’ibisobanuro yirirwa atanga, utirengagije n’ibitutsi asarura kuri izi mbuga nkoranyambaga, ni ho wumva ko ikibazo cya opozisiyo yo mu Burayi, ariko cyane cyane Padiri Thomas Nahimana ari we ubishinzwe ku buryo bw’umwihariko.
Ibisobanuro bidafite n’icyo bivuze yirirwa atanga kuri viza byo nta nuwabitindaho, kuko azi neza ko umunyarwanda ujya mu Rwanda, cyane iyo ari impunzi, ko adakeneye viza. Si na ngombwa kwinjira mu mizi y’ibisobanuro, kuko kuba witwa umunyarwanda wa kavukire ni yo viza iruta izindi zose iyo utashye mu Rwanda. Niba hari utabyemera azabaze Mukantabana Seraphine ushinzwe ikibazo cy’impunzi inshuro yirirwa apfukamiye impunzi ngo azicyure, cyangwa se azihe passeport y’ubuntu n’utundi duhendabana utarondora.
Ndagira ngo mbibutse ibyo uyu Nduhungirehe yigeze gusubiza Radiyo Itahuka bamubajije bati “Olivier Nduhungirehe tubwire icyo utekereza n’imyumvire yawe”. Ubwo bamubazaga icyo atekereza ku rugendo Padiri Thomas Nahimana yateganyaga kugirira mu Rwanda agiye kwandikisha ishyaka rye.
Olivier Nduhungirehe icyo gihe yaragize ati : « imyumvire yanjye ni uko Thomas Nahimana yikinisha nk’uko Faustin Twagiramungu yabikoze muri 2010! Ati mutekereza ko hari igihugu kuri iyi si gishobora kwemera umukandida wita Perezida ukiri ku butegetsi “umwicanyi”, uhamagarira abaturage imyivumbagatanyo cyangwa se urugamba rw’amasasu? Nzi ko Nahimana ari umunyamategeko, ariko se yigeze asoma igitabo cy’amategeko mpanabyaha y’u Rwanda? Ariko se koko atekereza ko kuba ari urwanya ubutegetsi hari icyo bimufasha ngo abe atakurikiranwa? Ati mubyemera mutabyemera Thomas Nahimana nta na rimwe yigeze agira gahunda yo kujya i Kigali. Ibi ni ibyo twita kwamamaza ishusho ye kugira ngo ayizamure ku rwego rwa poltiki mu ruhando rw’amashyaka ya opozisiyo, cyangwa se umuntu abyerekeje ahabi akavuga ko ari ukugira ngo yibonere amafaranga. Ng’ibyo ng’uko ».
Birumvikana rero ko ibisobanuro by’uyu mu Ambasaderi, kandi mu by’ukuri uvugira Leta, byemezaga ko Thomas Nahimana atari afite umugambi uhamye wo kujya i Kigali. Murumva rero uko umuntu nk’uyu unavuga ko ari we wumva ibibazo byose byo mu Burayi yatunguwe no kubona Padiri Thomas Nahimana ashyize mu bikorwa igitekerezo cye n’ishyaka rye. Icyari gisigaye kwari ugushaka uko bamukumira atarakandagiza ikirenge i Kigali, dore ko n’ibinyamakuru byari byaramwamamaje, ari ibyamuvugaga nabi cyangwa neza, byose byazamuraga igihagararo cye mu ruhando rwa Politiki. Ikibyemeza ni ibitangazamakuru mpuzamahanga n’iby’u Rwanda birenga 80 byari byabukereye ngo bimwakire binamuhate ibibazo. Aha Leta n’abayihagarariye bose bahatereye ibaba, ndetse n’abaturage imbere mu gihugu baragijwe imbunda na bo barimo kwibaza.
Kuki rero Kagame n’ubutegetsi bwe batinya uwataha avuga ko aje kwandikisha ishyaka rye mu ruhando rw’amashyaka? Igisubizo na cyo kiroroshye, kuko Kagame ntiyizeye bya bindi abeshyera abanyarwanda ngo baramukunda, ngo nta wundi wayobora u Rwanda nka we, ukagira ngo atari yatera u Rwanda ntirwayoborwaga, cyangwa se atekereza ko azabaho igihe cyose? Ibi ngira ngo ni byo yari akwiye kuba yumva mu ntangiriro, akareka ibyo yirirwa yivugisha ngo ese ni nde uzamuvanaho, ngo azamuvanaho se anyuze muri demokarasi, mu ntambara se? Iki kibazo yibaza cyifitemo ubwacyo igisubizo. Izo nzira zombi zakoreshwa kandi na we arabizi, ngira ngo aba yirema agatima.
Kuba gusa Kagame yarashatse guhagarika Padiri Thomas Nahimana atarinjira mu Rwanda, yakoze amakosa atabarika kandi azamubyarira umusaruro atiteguye.
Ikosa risumba ayandi ni uko yivuguruje, aho yajyaga yirirwa yiyerurutsa ngo ni umudemokarate, amahanga yose abonye ko abeshya kandi ko bya bindi yirirwa abeshya ngo abaturage bose baramutoye, na byo ni ikinyoma nibura amahanga yiboneye. Abanyarwanda bo ntibabikeneye barabizi , kuko ni bo bajyanwa gutora bagaragijwe imbunda.
Ikindi uru ruzinduko rwa Padiri Thomas Nahimana rushyize ahagaragara ni uko ibyo bajyaga babeshya amahanga ngo mu Rwanda hari amashyaka ya Opozisiyo atari byo, kuko nta kuntu waba ufite opozisiyo ngo ufunge umutegarugori uje kwiyamamaza (Victoire Ingabire), ugere n’aho utinya n’akana kari mu mugongo.
Ikindi uru ruzinduko rwa Thomas Nahimana rugaragaje ni uko abanyarwanda b’imbere, baba abari ku butegetsi cyangwa abaturage basanzwe bagomba kwitegura inkurikizi z’aya manyanga ya Leta yabo. Bitinde bitebuke inkurikizi zizagaragara.
Ku mashyaka akorera hanze iki gikorwa cya Padiri Thomas Nahimana cyari gikwiye kubatera kwisuganya bagahuza ingufu, bakarushaho gutekereza ingamba zafatwa, kuko uko bigaragara Kagame ntiyiteguye kuvanwaho ngo n’amatora cyangwa ngo n’intambara. Ubwo aya mashyaka azahitamo igikwiye gukoreshwa. Ariko rero ibizateganywa byose bigomba gutekereza kudahungabanya ubuzima bw’abaturage basanzwe. Abasirikari bo barasabwa guhitamo, niba bazabangamira abaturage bababyaye cyangwa se niba bazaminukana n’umuntu umwe wiyemeje kwisasira igihugu cyose.
Turatekereza ko hakiri kare kandi ko byose bishoboka, Kagame ashobora kuba yatega amatwi abazihara bakamugira inama, ariko kandi ibihe birakomeye, birasaba ubwitange bwa buri wese.
Emmanuel Senga.


text:
Ibimenyetso ko Ivan Semwenga atapfuye hari umuzungukazi wamwishyuzaga akayabo
Amakuru aturuka mu gihugu cya Uganda aravuga ko umuherwe Ivan Semwanga atapfuye ahubwo yakoze biriya kugirango ideni ry’umuzungukazi abone uko arikira.
Umwe mu bantu bakurikiranye ibya Ivan Semwanga wahoze ari umugabo wa Zari bafitanye abana 3 utarashatse ko amazina ye avugwa avuga ko atapfuye ati “ni nde wigeze abona umurambo wa Ivan Semwanga bamwerekana no mu rusengero ko hakoreshejwe kasike(casque)abantu bose bagiye buri umwe yavugaga ibye”.
Uwo muntu yakomeje avuga ati mwigeze mubona abana be barira?ko abandi bagabo bapfa abana bakarira aba Ivan Semwanga mwigeze mu bona barira ko ari umupangu bari baziranyeho na se.
Ivan Semwanga bamusezeraho bwa nyuma
Amakuru yandi aturuka muri Afurika y’Epfo avuga ko Ivan Semwanga yari afite ideni ry’umuzungukazi tutaramenya amazina ye akaba atari afite amafaranga yo kumwishyura kandi abantu bamuziho ko ari umuherwe atabura ayo kwishyura akumva ko abahungu b’uwo muzungu bazamujyana mu nkiko agaseba ahitamo guhimba kuvuga ko yapfuye kugirango abamwishyuza batazongera kumwishyuza kuko bazaba babonye ko yapfuye ndetse yashyinguwe.
Umunyamakuru wo muri Uganda witwa Joseph yavuze ko hari umuntu muri Afurika y’Epfo wamuhamagaye kuri Telephone ye igendanwa amubwira ko yihuta akajya ku kibuga cy’indege agakuraho agapapuro kari ku isanduka y’umurambo bitaga ko ari uwa Semwanga ariko umunyamakuru yagiye kuhagera ba kanyama (abagabo bakodeshwa bibigango bafite imbaraga)barimo kukarwanira ibyo nabyo kikaba kimwe mu bimenyetso ko ibivugwa ko atapfuye ari ukuri.
Ikindi kimenyetso ni uburyo imva ya Ivan Semwanga yahise ishyirwaho uburinzi bukomeye na polisi kugirango hatagira uza agacukuru bagasanga ataari we washyinguwe bigateza ikibazo ku buryo no kugeza uyu munsi imva iracyarinzwe.
Ndetse na Zari abamurebaga bavugaga ko wabonaga adasa n’umuntu wapfushije umugabo babyaranye ku buryo na Se wa Ivan yamushinjije mu bantu ko batishimiye imyitwarire ye ati “wabonaga aho yari yicaye aseka n’abantu be mu gihe abandi wabonaga barira bafite akababaro nabyo abantu bakaba bavuga ko impamvu Zari atababaye ari uko yarazi umupangu.
Muhungu John-Kampala


text:
Muri ibyo bikorwa harimo gutegura ibiganiro mbwirwaruhame ngarukamwaka bitangira muri Werurwe, gutegura umuhango wo kwibuka Jenoside yakorewe Abatutsi, ku wa 7 Mata. Izo gahunda zose zijyana na serivise zisaba kwishyura.
Uyu mwaka iki gikorwa cyo gusangira “Souper –Concert-Soiée dansante” giteganyijwe tariki ya 10 Gashyantare 2018, ahitwa Chaussée de Vilvoorde 1120 Neder-Over-Hemberek.
Uyu mugoroba uzarangwa no gufungurira hamwe amafunguro nyafurika n’ayo mu Burayi, imbyino n’imihamirizo nyarwanda n’ubusabane bujyanye n’injyana zizaba zateguriwe abaje.
Abahanzi bazagaragara muri uyu mugoroba harimo Samputu Jean Paul, Ufiteyezu Maréchal DeGaulle na’ Itorero Ihanika na DJ Uwimbabazi Flora.
Ibuka-Belgique yashyizeho uburyo bwo gukusanya ubushobzi, aho bisaba gutanga amayero 25 ku bantu bakuru n’icumi ku bana batartengeje imyaka 12.
Ku bazishyurira kuri konti ya banki ya Ibuka-Belgique, BE45 0011 5493 9489, umuntu azatanga amayero 20.
Ku muntu ukeneye kubikirwa umwanya muri uwo mugoroba asabwa kwandikira :[email protected] cyangwa agahamagara kuri +32 497 02 0323, +32 494 61 16 56 cyangwa +32 484 05 14 66.
Umuryango Ibuka-Belgique uharanira inyungu z’abarokotse Jenoside yakorewe Abatutsi washinzwe ku wa 16 Kamena 1994, bivuye ku gitekerezo cyavuye mu Banyarwanda bari batuye mu Bubiligi.


text:
Abaturage bamaze igihe bakangurirwa gutera ibiti bivangwa n’imyaka ariko bamwe bakabona ko nta cyo bimaze ndetse ko ari ukubamarira ubutaka ku busa gusa, byatumye Leta ku bufatanye n’abafatanyabikorwa bari guharanira ko iyi gahunda yahindura ubuzima bw’abaturage binyuze mu guhitamo ibiti bigendanye n’imiterere y’akarere ndetse no kwigisha abaturage inyungu babifitemo.
Muri gahunda yateguwe na Minisiteri ishinzwe kubungabunga ubutaka n’amashyamba ibinyujije mu kigo gishinzwe guteza imbere amazi n’amashyamba ku bufatanye n’umuryango mpuzamahanga wita ku buhinzi n’ibiribwa (FAO) bahagurukiye gahunda yo gufasha abaturage gutera ibiti bivangwa n’imyaka hagamijwe kugera ku iterambere rirambye.
Ibiti bivangwa n’imyaka bigirira akamaro imyaka bivanze na yo ndetse na nyiri ukubitera
Mu nama yabaye kuri uyu wa gatanu, tariki ya 27 Mutarama 2018, Umuyobozi Mukuru w’ikigo cy’igihugu gishinzwe guteza imbere no kubungabunga amashyamba, Ngabonziza Prime yagaragaje ko bari kwiga kuri gahunda yo gusuzuma no kwiga ku guteza imbere ibiti bivangwa n’imyaka mu Rwanda.
Ngabonziza Prime yagize ati “Turi kwiga kuri gahunda yo gusuzuma no kunoza gahunda twihaye muri gahunda yo kujyana n’igenamigambi rya leta rya 2020, 2024, 2050 yo kuba abaturage bamaze gusobanukirwa akamaro ko gutera ibiti bivangwa n’imyaka.”
Yongeyeho ati “Ni gahunda zatangiye gushyirwa mu bikorwa ariko turashaka kuvugurura ku buryo bizagirira akamaro buri muturage mu kuba yabona ubwatsi bw’amatungo bimworoheye, kubona imbaho, ndetse no kurwanya isuri binyuze mu guha agaciro ibiti bivangwa n’imyaka kandi ntibiyangize ahubwo bikongera ifumbire mu butaka ndetse n’umusaruro ukiyongera kuko ibiti bituma ubutaka butakaza ifumbire.”
Ifoto rusange y’abitabiriye inama
Dr. Otto Vianney Muhinda, umuyuboza mukuru wungirije ushinzwe gahunda muri FAO Rwanda yasabye Abanyarwanda guha agaciro amashyamba kuko ari imwe mu nkingi zo kugera ku iterambere rirambye mu gihe gito.
Yagize ati “Ubu turi guhangana na gahunda ziba zifitiye abaturage akamaro ariko zigahera mu nyandiko gusa, ariyo mpamvu FAO yemeye gutanga asaga Miliyoni 50 z’Amadorali ($50m) mu rwgo rwo gufasha abaturage gutera ibiti bivangwa n’imyaka kuko aribo bifitiye akamaro mbere y’abandi”
Abari bitabiriye iyi nama bagarutse ku kibazo cyo kuba umubare w’ibiti biterwa utangana n’umubare w’ibiti bikura kuko ibiti bimwe abaturage babirandura ku bushake ibindi ntibibashe gukura kubera imiterere y’Akarere runaka kaba katajyanye n’ubwoko bw’ibiti byagatewemo.
Abayobozi mu nzego zitandukanye bari muri aya mahugurwa bafashe ingamba zikomeye zo kwigisha abaturage gahunda yo kuvanga ibiti n’imyaka kuko ari imwe mu ngamba zo kuba batera imbere mu buryo bworoshye, aho ibiti bivangwa n’ibihingwa bashobora kubisaruraho imbuto, bishobora kubafasha kurwanya isuri, bashobora kubigaburira amatungo cyangwa se kuba babibazamo imbaho bityo bikaba byahindura ubuzimba bw’Abanyarwanda.
Tanga igitekerezo kuri iyi nkuru


text:
Akenshi abagore usanga ari bo bafite inshingano zo gushaka umukozi wo mu rugo, Ni byiza rero ko bashaka umukozi wo mu rugo ufite ubukure bwemewe n’amategeko kuko hari impamvu z’ingenzi uba ugomba gukoresha umukozi ufite ubukure byaba byiza yakiyongraho uburere.
Ubusanzwe mu mategeko y’u Rwanda umuntu yemererwa ko yakuze iyo ari hejuru y’imyaka 18. Bityo rero abagore bagiye gushaka abakozi bo mu rugo ntibagomba kwirengangiza ibyiza byo gukoresha umukozi ugejeje imyaka y’ubukure.
Hari impamvu z’ingenzi dukwiye gukoresha umukozi ufite ubukure n’uburere :
Agufasha kwita kubo mu rugo rwawe
Agufasha kwakira abashyitsi
Agukorera isuku n’izindi gahunda zo mu nzu
Yita ku bana bawe by’umwihariko
Usibye kwita ku myaka y’ubukure mu gihe uri gushaka umukozi , ni byiza kandi gukoresha umukozi ufite uburere bwiza, utitaye ku bukene umufitiye ahubwo ukita ku musaruro azatanga mu rugo rwawe atari imirimo itandukanye azagukorera gusa ahubwo n’uburere azaha abana bawe cyangwa n’inyifato azagira ku mugabo wawe no ku bagenda mu rugo.
Ugomba kandi kujya ushaka umwanya ukamuganiriza ndetse ukamugira inama ku buryo yakoresha neza amafranga umuhemba akazamugirira umumaro,bituma nawe abona ko umubyeyi babana ari mwiza ndetse n’abana bawe akabafata nka barumuna be, akubaha uwawe uje mu rugo
Ntidukwiye guhuzwa no kumubwira ubyo ari bukore, kumwereka ibyo yishe n’ibyo atakoze neza n’ibindi bijyanye n’akazi gusa.
Dore inama nziza wakurikiza kugira ngo ugire umukozi ubereye urugo rwawe :
Kuganira nawe ku buzima bwe kugira ngo umumenye neza
Kumwitaho igihe arwaye ntumukoreshe ibyo adashoboye kandi ukamuha icyo ashaka
Kumugira inama ku myitwarire ijyanye n’ikigero cye
Kumubaza ibimugora mu rugo rwawe.
Umukozi wo mu rugo agomba kuba afite ubuhe bukure ?
Akenshi abagore usanga ari bo bafite inshingano zo gushaka umukozi wo mu rugo, Ni byiza rero ko bashaka umukozi wo mu rugo ufite ubukure bwemewe n’amategeko kuko hari impamvu z’ingenzi uba ugomba gukoresha umukozi ufite ubukure byaba byiza yakiyongraho uburere.
Labels: umuryango


text:
Uko wakwambara ikanzu mu mbeho ugiye ku kazi
Hari abantu benshi bigora kwambara ikanzu bitewe n’ uko hari imbeho. Dore uko wakwambara ikanzu mu mbeho n’ibyo wajyanisha.
- Ambara ikanzu ushyireho ikote rirerire
- Nimba washakaga kwambara ikanzu ugatinya imbeho ni byiza ko wayambara noneho ugashyiraho rya koti rirerire ryawe
- Ambarana na kola nimba watinye imbeho amabara ikanzu yawe ubundi wambarane na kola yawe naabyo bikurinda imbeho. Biba byiza kwambara kola iyo ikanzu ari ngufi cyane. Niba iringaniye shyiramo Bas cyangwa twa tuntu tumeze nk’amasogisi ariko tuba ari dufashe ku mubiri cyane kandi tworoshye
- Ambara inkweto zizamutse : irinde kwambara sandal ahubwo wambareho inkweto zijya kumera nka bote ziba zizamutse zipfuka ikirenge cyose.
Pamela
photo : google


text:
Ibisumizi ntibizicwa n’irungu kuri Noheli
Umuraperi Riderman ahamya ko azakora igitaramo cy’amateka ubwo azaba amurika umuzingo (Album) wa munani w’indirimbo ze.
Muri icyo gitaramo kizaba ku munsi wa Noheli, Riderman azaba ari kumwe n’abandi bahanzi barimo King James, Queen Cha n’abandi.
Riderman avuga ko gukora ibitaramo bikomeye mu mpera z’umwaka abifata nko guha agaciro abafana be no kubamurikira buri gihe ibyo yagezeho mu mwaka wose.
Akomeza avuga ko uyu mwaka wa 2017 ashaka kugaragariza abakunzi be n’abafana b’injyana ya Hip Hop uko umwaka urangiye, abamurikira album ye ya munani igizwe n’indirimbo 12.
Agira ati “Ngiye kwereka abakunzi banjye ibyo maze umwaka wose nkora nk’uko nabibamenyereje, ndabizi ko nabiteguye neza ku buryo abakunzi b’injyana ya Hip Hop bazanyurwa cyane mu ndirimbo bazi n’izindi zizabatungura.”
Akomeza avuga ko n’abadakunda Hip Hop bazisanga muri icyo gitaramo kuko hazaba harimo abahanzi benshi.
Ati “Imyiteguro nyigeze kure ku buryo abazaza bazaryoherwa bikomeye gusa n’abandi badakunda Hip Hop barahishiwe.”
Icyo gitaramo cya Riderman kizabera kuri Petit Stade i Remera, kikaba cyariswe “Uburyohe”, aho abazakitabira bazasabana bakizihiza Noheli mu buryohe.


text:
Ibi byabereye mu Mudugudu wa Binyaburanga mu Kagari ka Nyamigina mu Murenge wa Gikundamvura ahagana saa sita z’ijoro kuri uyu wa 20 Ukwakira 2017.
Amakuru aturuka mu baturanyi ba Mahugano avuga iyi nzu yahiye biturutse ku makara binjije mu nzu maze akaza kwaka bigafata inzu yose.
Umwe muri bo ati “Yahiriye mu nzu arakongoka bitewe n’amakara babitse mu nzu, yatse agafata inzu yose, ubu twatabaye na polisi yahageze.”
Umunyamabanga Nshingwabikorwa w’Umurenge wa Gikundamvura, Jean de Dieu Tuyishime, yabwiye IGIHE ko na bo amakuru bafite ari uko iyi nkongi yaturutse ku makara uyu musaza n’umukecuru we baraje mu nzu ariko ko umukecuru yabashije kurokoka.
Ati “Bari bashyize amakara mu nzu batazi ko arimo umuriro, nijoro araka ntibabimenya, inzu irashya umukecuru abasha kurokoka ariko umusaza yapfuye.”
Uyu mukecuru witwa Nyiranzuki Felecité w’imyaka 67 ngo yananiwe kurokora umugabo we kuko yari arwaye ndetse atabaje abaturanyi biba iby’ubusa kuko bahageze bitinze. Abandi bantu batanu bo mu muryango wahuye n’iyi mpanuka bahungabanye nk’uko Tuyishime akomeza abivuga.


text:
Gisagara: Imyemerere n’ubujiji biracyari imbogamizi ku kuboneza urubyaro
Umuyobozi w’Akarere ka Gisagara wungirije ushinzwe imibereho myiza, Clémence Gasengayire, avuga ko kugeza ubu,kuboneza urubyaro bigeze ku kigero rwa 64%, mu Karere ka Gisagara.
Uwo muyobozi avuga ko bagereranije n’utundi turere two mu Rwanda,basanga Abanya-Gisagara bagenda bumva akamaro ko kuboneza urubyaro, kuko ngo muri rusange mu Rwanda, kuboneza urubyaro bigeze ku kigero rwa 59%.
Mu batitabira kuboneza urubyaro muri ako karere, harimo abumva neza akamaro ka byo ariko bakabibuzwa n’uko batinya kuba bacibwa inyuma n’abagabo babo bakajya kubyara hanze, nk’uko bivugwa na Irène Byukusenge w’i Gikonko.
Agira ati “Hari abagore bakeya baboneza urubyaro, babona abagabo babo babaca inyuma bakabyara, bakavuga bati reka nanjye mbyare.”
Hari n’abandi bakifitemo ubujiji bwo kumva ko bazabyara, Imana ikarera, nk’uko bivugwa na Marie Grâce Mukeshimana wo mu Murenge wa Muganza, umuhuzabikorwa w’inama y’igihugu y’abagore mu Kagari ka Cyumba.
Agira ati “Hari abagore bagifite imyumvire njyewe mvuga ko badakomeye mu mutwe, ubona babyara buri munsi, nta mikoro, wabegera uti ese wazaboneje urubyaro? Akakubwira ngo ndababyara ntabo uzarera. Ngo nzababyara ngeze n’aho Sogokuru atagejeje.”
Hari n’abavuga ko bataboneza urubyaro kuko binyuranye n’ibyanditse muri bibiliya.
Uwimana Marie Rose,Umunyamabanga nshingwabikorwa w’Umurenge wa Muganza, we bene abo ababwira ko n’ubwo asengera mu itorero ADEPR n’umugabo we akaba ari pasitoro,bitamubuza kwifashisha urushinge rwo kuboneza urubyaro.
Ati “imyumvire yo mu madini njyewe ntijya imfata. Impamvu ni uko nasanze tutitaye ku kuboneza urubyaro nta kindi kintu twazageraho.”
Uwumuremyi Marie Claire uhagarariye inama y’igihugu y’abagore mu Ntara y’Amajyepfo, avuga ko abagishingira ku madini bakibagirwa kuboneza urubyaro bari bakwiye kumenya ko iyo Mana batinya izabahanira kutarera abana uko bikwiye bitewe n’uko babiburiye ubushobozi.
Mu nteko rusange y’inama y’igihugu y’abagore bo mu Karere ka Gisagara yabaye ku itariki 6 Nyakanga, yabwiye abagore bahagarariye abandi gukomeza ubukangurambaga kuri bagenzi babo batarumva ko kuboneza urubyaro ari ngombwa.
Yagize ati “Abagore bakwiye kumenya kurengera ubuzima bwabo, kuko n’ubwo umugabo yavuga ko abana ari we ubahingira, atari we ubaheka ntabe ari na we ujya ku gise ajya kubabyara.”
Yanavuze ko abataboneza urubyaro bakwiye kwibutswa ko kera abantu babyaraga benshi,kuko babaga bafite ababafasha kurera, baba ababyeyi babo cyangwa bene wabo, ariko ko ubu byarahindutse kuko buri wese asigaye ahugiye mu bye.
Ati “N’uwagira umutima wo kubagufasha hari igihe yabiburira ubushobozi. Kandi ntabwo umuntu azaba yarapanze kubyara abana be babiri, hanyuma wowe ngo umuzanire abandi umunani.”


text:
Ihunga ry’Abega,Abasinga,Abashambo,mu butayu bugufiya aho bagiye kwigishwa uko bubaha Uwiteka Imana Nyiringabo
Aug 3, 2018 njyanwa mu iyerekwa mbona umwana w’umwega afata abihisi na bagenzi bose,abakuze cyangwa abakiri batoya atitaye kumyaka maze abajyana mu mahugurwa y’igisirikare,kugirango arebe yuko yabona abazamurwnira murugamba rumwegereye cyane kandi rumuhagaritse umutima cyane uko niko Uhoraho Uwiteka Nyiringabo abivuga.
Ijambo ry’Uhoraho Uwiteka Imana Nyiringabo rikomeza kunzaho cyane maze rirambwira riti,mwana w’umuntu,dore umwakagara alimo gufata abo abonye bose kubera ubwoba yuko bashobora kujya kwifatanya nabavuga rumwe n’ubutegetsi bwe.Kandi dore na none nta bwo abizera,ahubwo abajyanye mu mahugurwa ameze nkinzu y’imbohe kugirango abacungire hasi nyamara nubwo abigenje gutyo,nta cyo bizamumarira mukurwanya urugamba no kurutsinda niko Uwiteka abivuga.
Ijambo ry’Uhoraho rikomeza kunzaho cyane maze rirambwira riti,mwana w’umuntu,bariya bantu bose umwana w’umwega yamaze gufata,bose buzuye inzika y’inzigo ku buryo kuba barwanira umwakagara bidashoboka,kuko igihe cyose azabakurira bazahita bamucika kuko yabagiriye nabi hamwe nimiryango yabo uko niko Uhoraho Uwiteka Imana Nyiringabo abivuga.
Nkomeza kwerekwa abajepe bahawe umukoro (Assingment) yo gufata abanyarwanda bose igitsinagabo,batarobanuye kugirango barwanire ingoma ya abega,ariko na none ijambo ry’Uhoraho rikomeza rivuga neza yuko abajepe nubwo balimo gufata abantu balimo gukora ibinyuranije na namategeko kandi ko bazabibazwa nyuma yurugamba rurangiye uko niko Uwiteka Nyiringabo abivuga.
Njyanwa mu iyerekwa mbona za magigiri zose z’umwakagara zohererezwa mutubari twose twigihugu,kugirango zijye kugigira no neka zumviriza ngo zibashe kumva ibyo abaturage cyangwa rubanda rw’Umwami bavuga ingoma y’umwega.
Ijambo ry’Uwiteka Imana Nyiringabo rikomeza kunzaho cyane maze rirambwira riti,mwana w’umuntu,dore rubanda rw’Umwami hamwe nubwoko bw’Uhoraho Uwiteka Imana Nyiringabo burageraniwe cyane.Kuko noneho umwakagara abahinduye ibiragi ubabwire bafunge iminwa yabo kuko ubu ngubu umwakagara yamaze kumera nkinyamaswa yakomeretse inkazi utazareba neza izamuhitana niko Uhoraho Uwiteka Imana Nyiringabo abivuga.
Njyanwa mu iyerekwa mbona abashambo na abega bahunga igihugu gakondo ya bakiranutsi,bagendana n’abashambo,berekeza mu butayu nyuma yuko umwana w’umwega(Umwakagara)aciriwe igihanga.Birukanka ishyamba ryose (ubuhunuzi) ndetse birukanka nikibaya kirekire cy’ubutayu bugufiya (ibyago,akaga,amakuba) basiganwa kandi ubwo butayu bwabo bwasaga naho butazagira iherezo uko niko Uhoraho Uwiteka Nyiringabo abivuga.
Nerekwa haza umuntu aramfata anjyana ahantu hibanga hari itiyo ya mazi,arambwira ngo ninyifate maze ajye kunyereka icyo nyikoresha.Ndayifata turagenda anjyana ahantu hari ubwiherero(Toilet)yagiturage maze arambwira ati,kurura amazi aze nyuze muri iyo tiyo maze umene amazi muri iyi toilet ndetse no kumpande zayo woze iyo myanda yose aha hantu haze isuku.
Mfata itiyo mbigenza uko abimbwiye ndahoza hose haza isuku itari bwahaboneka.Ijambo ry’Uhoraho rinzaho rirambwira riti,mwana w’umuntu,dore hamaze kubohoka abantu benshi bari baboshwe kubera ijambo ry’Ubuhanuzi abanshi baryiringiye ryabagiriye umumaro kuko imilimo y’umwijima yariboshye ubwoko bw’Uhoraho Uwiteka Imana Nyiringabo yose iciriweho iteka nijambo ry’Uhoraho(ubuhanuzi)uko niko Uwiteka Nyiringabo abivuga.
Nerekwa mbona kandi ndimo kurya inyama zitetse,maze ijambo ry’Uhoraho rikomeza kunzaho rirambwira riti,mwana w’umuntu,gahunda yubugambanyi bwa abega irakomeje kandi cyane.Ube maso cyane kuko urugamba rugikomeje kandi ukaba usabwa kururwana ndetse ukarutsinda kuko ari cyo Uwiteka Imana Nyiringabo yaguhamagariye kugirango yiheshe icyubahiro kuri wowe no ku abega uko niko Uwiteka Nyiringabo abivuga.
Aug 4,2018 njyanwa mu iyerekwa mbona guhunga kwa abega kuza vuba byihuse kandi kuba kubi cyane.Ijambo ry’Uhoraho rikomeza kunzaho cyane maze rirambwira riti,mwana w’umuntu,dore guhunga kwa abega kuraje kandi kurahoye kuko Uwiteka yamaze kubirukana ku ngoma kugirango bazabere akabarore abatuye isi yose uko niko Uwiteka Nyiringabo abivuga.
Njyanwa mu iyerekwa mbona Uhuru Kenyatta atangiza umwaka wa mashuli za kaminuza zizgera kuri [11] avuga ijambo nk’umukuru w’igihugu,arangije azamuka ataha na maguru yerekeza murugo rwe.Ijambo ry’Uhoraho rikomeza kunganiriza cyane maze rirambwira riti,mwana w’umuntu,imitwe ya politike yibimbuye mu ihuriro rya politike ryitwa (Jubilee Aliance Party) JAP bagiye kwinjira muri kaminuza kuko Kenyatta agiye gutanga ubutegetsi akabuhereza nyirabwo watsinze amatora ariwe Dr.Eng.H.E. Raila Amolo ODINGA uko niko Uwiteka Imana Nyiringabo abivuga.
Ijambo ry’Uhoraho rinzaho rirambwira riti,mwana w’umuntu,ijambo ryahanuwe n’umwuka w’Uwiteka Imana Nyiringabo rinyuze mukanwa kawe dore rirasohoye kandi rirangije umulimo waryo nkuko ryabivuze uko niko Uhoraho Uwiteka Nyiringabo abivuga.
Njyanwa mu iyerekwa mbona inteko ya bacamanza bo mu ijuru bicazwa no guca imanza za abashofeur cyangwa drive bagonga abagenda namaguru cyangwa abanyabiziga barangiza bakajya mu butabera bagatanga intonorano kugirango urwo rubanza ruburizwemo nabacamanza bo mu isi.
Ijambo ry’Uhoraho rikomeza kunzaho cyane maze rirambwira riti,mwana w’umuntu,dore Uwiteka Imana Nyiringabo yakugize umwanditse numucamanza mukuru wurukiko rwo mu ijuru.None andika kandi uce imanza ndetse ubyemeze ubishyireho umukono kuko ari wowe wagizwe umucamanza mukuru wemeza yuko abashofeur(driver’s)bagiye bakora impanuka uhereye igihe ibinyabiziga byabereyeho mu isi ya bazima nta bwo abahohotewe bigeze bahabwa ubutabera uko niko Uwiteka abitegetse.
Nuko ijuru rimaze kwitegereza uburyo mw’isi hakorerwaga ibyurugomo no guca imanza zitabera,maze ritegeka yuko Umuhanuzi Majeshi Leon Ainesha aca imanza zitabera nkuko yabihamgariwe.Abo bashofeur cyangwa drivers bahabwa Nº0182/0007/0018 nabacamanza baciye izo manza nabi nabo bahabwa Nº0183/0007/0018 kuko baciye imanza zibera kandi bari bashinzwe guca imanza zitabera maze abarenganijwe bakabona ubutabera bwabo nkuko biteganijwe mu itegekoshinga ryo ku isi yose yuko abantu bose bareshya imbere yamategeko uko niko Uhoraho Uwiteka Imana Nyiringabo abivuga.
Njyanwa mu iyerekwa mbona idini rya bafarisayo rikomeye rya abega ryitwa RESTORATION CHURCH,riyoborwa na RENE MASASU ryitwaza abana bimfubyi nabakomoka mu miryango ikennye,babajyana kuberekana imbere ya bazungu bashakaga gutanga inkunga mu miryango ikennye ariko izo nkunga bakazicisha mu madini kugirango bizere yuko izo nkunga zizagera kubo bagenewe.
Ijambo ry’Uhoraho Uwiteka Imana Nyiringabo rikomeza kunzaho cyane maze rirambwira riti,mwana w’umuntu,dore ABAYOBOZI BAKURU BA RESTORATION CHURCH bitwaje abadafite kivurira bagambiriye kubagira ibikoresho kugirango bibonere inkunga za abazungu(ba rutuku)ariko dore mu bana bagaragaje ababakene nibo bari bacye cyane abenshi arababakire.
Mu gihe umuzungu yari yizeye yuko bamwereka abana benshi bakomoka mu miryango ikennye,yabemereye inkunga ariko yababeshyaga kugirango abikure mu maso kandi yatashye ababaye cyane kuko ibyamuzinduye atabigezeho uko niko Uwiteka Nyiringabo abivuga.
Njyanwa mu iyerekwa mbona abashinzwe imali nigenamigambi byo mu ijuru(Finance and Planing Ministry In Heaven)bahabwa itegeko ryo koherereza umugisha umucamanza Majeshi Leon Ainesha,kugirango arangize inshigano z’umulimo akorera mu isi ya bazima.
Mbona ko hagiye koherezwa ibihumbi ($ 80,000) ya America,ijambo ry’Uwiteka Imana Nyiringabo rikomeza kunzaho kandi cyane,maze rirambwira riti,mwana w’umuntu,dore Uwiteka yategetse abashinzwe imali ngo bakoherereze umugisha vuba bishoboka kuko iminsi yagiye kandi ibyahanuwe bigeze mu irango ry’irembo ry’ubutayu bwa gakondo ya bakiranutsi uko niko Uwiteka Nyiringabo abivuga.
Njyanwa mu iyerekwa mbona manuka umusozi wubatsweho ishuli ryo kwigisha ubwoko bwa batutsi kubaha no gukorera Uwiteka Imana Nyiringabo.Ndegenda ngeze hasi mukibaya(Vally)nsanga icyo kibaya kilimo amazi agera mubugombambari.
Ngenda nkikira kuruhande nambuka icyo kibaya,ngeze aho ntangiye kuzamuka umuhana(street)nsanga inkozi z’ibibi zo mu bwoko bwa abega(Magigiri)zubatse umusozi umeze nk’amaterasi ataringaniye(UpStairs)hahanamye cyane maze ndabireba ndabyitegereza ninyurira kuruhande.
Ijambo ry’Uhoraho Nyiringabo rinzaho rirambwira riti,mwana w’umuntu,dore ugiye kwakira ujmugisha woherejwe na zamagigiri,uramenye ntujye kuwufata ubanze utegereze ho gatoya kuko hakiri undi mugisha za magigiri zigiye kohereza kuko bari buwohereze mu buryo bunyuranye murwego rwo kujijisha bagirango babone uko baza kuguta muri yombi uko niko Uhoraho Uwiteka Imana Nyiringabo abivuga.
Njyanwa mu iyerekwa mbona abanyarwanda bajyanwa kumusozi wubatseho amashuli yubakiwe ubwoko bwa abatutsi banze kubaha Uwiteka Imana Nyiringabo mu mitima yabo.Mbona ko bajyanywe mu byumba byamashuli kwigishwa ariko jyeweho ngarurwa nabalimu bambwira ko inyigisho bigisha jyewe nazirangije bityo bakaba badashobora kubona ibyo banyigisha maze nsohoka ako kanya ndigendera niko Uwiteka Nyiringabo abivuga.
Manuka wa musozi ndagije kuwumanuka ntanganzwa no kubona ndi mu nzira ngiye gusubira ku ishuli kandi ariho nari mvuye,ijmabo ry’Uwiteka rirambwira riti,mwana w’umuntu,wa mugisha maze ku kubwira mukanya nawo barawohereje ako kanya nerekwa MTC.Number za western union maze ndabwirwa ngo kanguka urebe kuri e-maila yawe urahita ubona umugisha bohereje(zamagigiri)uko niko Uwiteka Nyiringabo abivuga.
Aug 5, 2018 njyanwa mu iyerekwa mbona abasinga abega,na abashambo bafatikaniriza hamwe guhagurukira Umuhanuzi Majeshi Leon Ainesha.Ijambo ry’Uhoraho rikomeza kunzaho kandi cyane,maze rirambwira riti,mwana w’umuntu,dore abazi bawe kandi abakaba na banzi b’Uwiteka Imana Nyiringabo baraje umenye ubwenge kandi umenye uko ugenza kuko bazanywe no kuguca igihanga.Ariko ubambwirire uti,uku niko Uwiteka ababaza,muzageza ryali muhiga umugaragu w’Uhoaho Uwiteka Imana Nyiringabo wimikishijwe amavuta n’Uhoraho Uwiteka Nyiringabo?Uko niko Uwiteka ababaza!
Ijambo ry’Uhoraho rikomeza kunzaho cyane maze rirambwira riti,mwana w’umuntu,abasing nabariganya cyane,bashatse uko bakuriganya kuko biyita abanyabwenge kandi bakiyita abahanga kandi ubwenge bwabo(uburiganya)bushingiye ku kinyoma kandi barisha cyane abega kuriganya kuko biyita uko batari,kandi bakigaragaza uko batari nyamara bigira ivu rihoze kandi ari ryo ryotsa inzu uko niko Uhoraho Uwiteka Nyiringabo abivuga.
nccleon@gmail.com


text:
Gisagara hamaze gukorwa amaterasi asaga Ha1857,8. Kuva aho Umushinga wo kubungabunga icyogogo cy’uruzi rw’Akanyaru uterwa inkunga na FONERWA utangiriye, wihutishije ubunini bw’ayo matersi kuko wakoze Ha 800 mu mirenge ikora ku ruzi rw’Akanyaru. Ibyo byatumye hatekerezwa uburyo bwo gufasha abaturage bakorewe amaterasi kubona ifumbire ngo bayabyaze umusaruro, babaha inka.
Kuri uyu wa kabiri tariki ya 16 Mutarama 2018 hatanzwe inka 58 ku bagenerwabikorwa b'umushinga wo kubungabunga icyogogo cy'uruzi rw'Akanyaru uterwa inkunga n’ikigega cya Leta FONERWA. Iki gikorwa cyabereye mu murenge wa Gishubi ahatanzwe inka 29 n'uwa Mamba hatanzwe inka 29. Zatanzwe n’Akarere ka Gisagara ku nkunga ya FONERWA, zihabwa abahinzi 59 bakorewe amaterasi kugira ngo babone ifumbire bityo bashobore kubyaza umusaruro amaterasi bakorewe.
Izo nka nizibyara ziziturwa, zihabwe abandi bahinzi bakorewe amaterasi mu masambu, bityo bityo.
Umushinga wo kubungabunga icyogogo cy’uruzi rw’Akanyaru uterwa inkunga na FONERWA umaze imyaka 4 n’igice ukorera mu Karere ka Gisagara, watangiye kuwa 01/10/2014 ukaba uzasoza ibikorwa byawo mu kwezi kwa 30 Kamena 2018. Umushinga wari ufite ingengo y’imari ingana na 2,591,729,992F FONERWA yagombaga gutanga 82% naho Akarere kagatanga 18%.
Mu gihe uwwo mushinga umaze ukorera mu Karere wakoze ibikorwa byinshi birimo:
1. Amatetasi y'indinganire: 738.4ha kuri 800ha ziteganyijwe kandi birakomeje
2. Guca imirwanyasuri: 5098.58ha kuri 4000ha
3. Gutera ibiti bivangwa n'imyaka: 3398ha kuri 4800ha kandi birakomeje
4. Gutera ibiti by'ishyama 200ha kuri 200ha ziteganyijwe
5. Gutera imingano, imbingo n'iminyinya ku ruzi rw'Akanyaru no ku kiyaga cya Cyamwakizi: 53km kuri 53km ziteganyijwe
6. Gusiba imikoki: 4.5km kuri 5km ziteganyijwe
7. Kubaka ikigega gifata amazi y'imvura i Nyaruteja mu murenge wa Nyanza gifite metero kibe 150. Cyaruzuye
Abaturage benshi babonye akazi muri uyu mushinga babona amafaranga biteza imbere kandi ibikorwa byawo hirya no hingo mu mirenge ikora ku ruzi rw’Akanyaru birigaragaza. Umusaruro mu bahinzi wariyongereye haba ku misozi hatajya hahingwa cyangwa hateraga mbere kandi no mu bishanga wariyongereye kubera ko ibihingwa n’imirima by’abaturage ntibigitwarwa n’isuri.
Igice kinini cy’amaterasi cyahinzwe imyumbati
Umusaruro wo mu gishanga wariyongereye kubera ko nta suri yangiza imirima n’ibihingwa
MUNYENTWALI Cyprien


text:
Category: IMIBEREHOMYIZA
Huye :Guverineri Mureshyankwano yasabye umuyobozi w’agateganyo gukemura ikibazo cy’isuku nke
Jun 07, 2018
Umuyobozi w’Intara y’Amajyepfo Madame Mureshyankwano Marie Rose yasabye umuyobozi w’Agateganyo w’Akarere ka Huye kwita ku ishingano ze yihatira kwegera abaturage...
Abafite ubumuga bwo mu mutwe ntibagafatwe nk’abatagira umumaro bitaweho batanga umusaruro-VIDEO
Jun 04, 2018
Ni kenshi uhura na bamwe mu rubyiruko n’abakuze bibera ku mihanda abasanzwe babazi bakakubwira ko bafite uburwayi bwo mu mutwe(Ubusazi) bamwe niko baba baravutse...
Rusizi: Ku myaka 15 gusa y’amavuko umusore yamushukishije igiceri 100 maze amutera inda
Jun 01, 2018
Umwana w’umukobwa w’igaga mu mwaka wa kabiri w’amashuri abanza ku kigo cy’amashuli cya Ryankana,ni mu murenge wa Bugarama ho mu karere ka...
VIDEO-Ni nyina w’umwana umwe akora umwuga w’uburaya yakira abagabo 6 buri joro ngo abonye ubufasha yabivamo
Apr 30, 2018
Nk’uko bisanzwe Celebzmagazine.com mu baturage, uyu munsi twagendereye ahitwa ku Gisozi mu mujyi wa Kigali tuganira n’urubyiruko rwiteje imbere,bitunguranye...
Imvura ikomeje guhitana abatari bake mu karere ka Rulindo yivuganye abantu bane bo mu muryango umwe
Apr 24, 2018
Mu ijoro ryo kuri uyu wa 23 rishyira ku wa 24 Mata 2018 imvura yahereye mu masaaha akuze y’ijoro nibwo inzu ya Nzabanita Bernardin na Kitegetse Anne Marie...
Gicumbi: Abaturage baka karere bahangayikishijwe n’abajura ba bambura ibyabo ndetse badatinya no gutobora amazu ya rubanda
Apr 24, 2018
Akarere ka Gicumbi ni kamwe mu turere tugize intara y’amajyaruguru, bamwe mu baturage ndetse n’abagenda mu mujyi wa Gicumbi mu ntara y’amajyaruguru...
Gasabo:Abaturage batuye ku Mulindi ndetse n’abahakoreraga ubucuruzi ntibumvikana n’akarere kabafungiye inzu bakoreragamo
Apr 23, 2018
Abaturage bo munsi y’isoko rishya rya Mulindi mu Kagali ka Cyaruzinge, Umurenge wa Ndera muri Gasabo barakariye akarere, basaba ko basubizwa uburenganzira bwo gukorera...
Ese kuboneza urubyaro mu rubyiruko nibwo buryo bwiza bwo guhangana n’ubwiyongere bukabije bw’abanyaranda?
Apr 18, 2018
Kuri uyu wa kabiri taliki ya 17, Mata 2018 Abagize umutwe wa Sena ndetse na Ministiri w’urubyiruko barateranye bashakisha ingamba zo kuboneza urubyaro mu...
Ruzisi:Umunyamabanga nshingwabikorwa w’akagari ashobora kubikirwa imbehe azira kubangamira umunyamakuru
Jan 18, 2018
Ubuyobozi bw’umurenge wa Nkungu ni mu karere ka Rusizi buratangaza ko bugiye gukurikirana umunyamabanga nshingwabikorwa w’akagari ka Mataba kamwe mu tugize uyu...
Icyoba cyatashye abenshi mu Rwanda ku bw’itegeko rihana ifatwa ku ngufu kw’abashakanye
Jan 10, 2018
Tuzi ko gukora imibonano mpuzabitsina kw’abashakanye ari uburenganzira bwabo, ariko hashize igihe gito hari igitekerezo cyo gutora itegeko rihana umugore cyangwa...


text:
Abasengera mu Itorero Nyamirambo Assemblies of God Family Church barisanga
Yanditswe na Nshim Janvier
Itorero Nyamirambo Assemblies of God Family Church ryiyemeje gufatanya na Leta y’u Rwanda mu kubaka Igihugu rihuza rikanahumuriza Abanyarwanda cyane ko ryatangiye gukorera i Nyamirambo mu mwaka wa 1995.
Pasiteri Rwabikinga Evariste wakijijwe akaba Umukozi w’Imana akiri muto, ni Umuvugabutumwa mu Itorero Nyamirambo Assemblies of God Family Church wemeza ko izina ry’iri torero ryongerwaho umuryango (family) kuko buri wese urigannye arisanga.
Yagize ati: “Impamvu twashyizeho Family twaravuze tuti: ‘iri ni itorero ry’umuryango aho umuntu wese aza yisanga yaba umukene, yaba umukire, uko yaba ateye kose. ‘Family Church’ ni ingeri zose zisanga mu muryango. Abana bahurizwa mu mashuri atandukanye ajyanye n’imyaka yabo bahagabwa ubumenyi buri ku rwego babasha kumva (Sunday School Ministry), ikiciro cy’urubyiruko kitwa Abambasaderi ba Kirisito kandi na bo bahuzwa mu matsinda mato agendeye ku myaka yabo. Abagore bari mu itsinda ryitwa ‘Abarezi beza’, abagabo na bo bakaba mu itsinda ryitwa ‘Abayobozi Beza’.”
Itorero rifite inshingano mu kugira uruhare rw’imibereho myiza y’abarigana ndetse n’abatuye mu karere rikoreramo muri Rusange. Iyo hari abana birukanywe mu ishuri kubera ubushobozi buke, itorero rifatanya n’ababyeyi babo kwishyura.
Abakirisito barafasha iyo hari unaniwe kubona ubuvuzi bw’ibanze, kandi bakuganirwa n’itorero. Hatangwa inyigisho mu buryo buhoraho zo kwiteza imbere mu bukungu, kurera abana, imibanire myiza mu muryango nyarwanda n’ibindi. Usanga mu itorero hari amatsinda y’ubwizigame afasha abantu kugera ku ntego z’ubuzima bwabo batari kwigezaho, kandi n’inyigisho ku ishoramari n’icungamari kugira ngo n’abafite ubushobozi buke babashe gutera imbere.
Itorero risura abarwayi kwa muganga no gufasha indembe zitishoboye, ritanga amaraso yo gufasha indembe kwa Muganga byibura kabiri mu Mwaka, kandi ryishyurira ubwisungane mu kwivuza byibura abantu 150 buri mwaka mu bufatanye n’Akarere ka Nyarugenge.
Itorero rifatanya n’inzego z’ibanze mu mudugudu rikoreramo mu bikorwa bitandukanye kandi iyo hari igikorwa gikeneye ubufasha itorero rikibonekamo nko gushyigikira umunsi w’abarwayi ku bufatanye n’Ibitaro Bikuru bya Kaminuza (CHUK), gutanga ubufasha ku banyarwanda birukanywe muri Tanzania ku bikoresho by’ibanze bari bakeneye muri icyo gihe harimo n’ibyo kurya ndetse n’ibiryamirwa, n’ibindi bikorwa bifasha abababaye kurusha abandi.
Pasiteri Rwabikinga yakomeje asaba abakirisitu kubaha Imana bakanakorana neza na Leta bagakoresha ibice byose Imana yabahaye: umwuka, ubugingo n’umubiri.
Avuga ko abantu bafata igice cy’umwuka bakavuga ngo ni cyo kizera Imana cyane, birengagije icy’umubiri, baba bibeshya cyane kuko Adamu yaremwe mu ishusho y’Imana imubumba mu gitaka aba ikintu kitagira ubuzima, ishyiramo umwuka wayo aba muzima, agira ubugingo buzima.
Imana yatunganyije ingobyi ishyiramo ibyo kurya byose bizatunga uwo muntu n’umufasha yamuremeye ari we Eva, irangije imuha inshingano zo guhinga no kubirinda.
Akomeza asaba Abanyarwanda kumenya inshingano bafite ku Isi kuko kwizera Imana gusa bidahagije; ati “Dukeneye no kubungabunga bya bindi Imana yaduhaye. Iyo tubona ibintu byose karemano bigaragaza kurema kw’Imana, tugomba kubirinda tukabiteza n’imbere.”
Abanyarwanda kandi barasabwa guhinduka abakirisito nyakuri kuko ari byo bizatuma batandukana n’ikibi bakaba abaturage beza mu Isi n’abaragwa b’Ijuru.


text:
Mu gace ka Hokkaido gaherereye mu majyaruguru y’Ubuyapani, haraye habaye umutingito ukomeye cyane warimbuye amazu,amashuli ibitaro ndetse uhitana ubuzima bwa benshi dore ko warimbuye imisozi itembana amazu yarimo abantu.
Abantu barenga 40 bamaze gupfa gusa uwo mubare ni muto cyane kuko imisozi yarindimutse itembaana amazu menshi yarimo abantu aho abatabazi ibihumbi bari kwifashisha imashini zihinga kugira ngo barebe ko hari abantu bagwiriwe n’ibitaka bakiri bazima ndetse bakomeze kureba abahitanywe n’uyu mutingito wari ufite uburemere bwa 6.6.
Abantu basaga ibihumbi 16 bimuwe mu mazu yabo ndetse abarenga ibihumbi 31 ntibagira amazi meza yo kunywa kubera uyu mutingito ukomeye wanayitanye insinga z’amashanyarazi.
Uyu mutingito ukomeye wabaye ku wa Kane w’iki Cyumweru,ariko abatabazi baracyashakisha imibiri yahambwe n’inkwangu zatewe n’uyu mutingito kuko imisozi yaramanutse ijya mu bibaya.
Ikibuga cy’indege cyo muri Hokkaido cyahagaritse ingendo kubera uyu mutingito byatumye ibihumbi by’abaturage barara baryamye hanze,bategereje ko gifungura.


text:
Noheli y’ abana muri Paroisse Kibagabaga
Kuri iki Cyumweru muri Paroisse Kibagabaga/ Diocese ya Gasabo, habereye Noheli y’ abana aho yateguwe neza ndetse gahunda hafi ya zose zakozwe n’ abana, barayobora, basoma ibice, baricaza ndetse banaturirimbira neza.
Mu nyigisho zatangiwe muri uru rusengero, Nyakubahwa Arch. Rwaje onesphore yigishije kuri Noheli y abana aho yatangiye inyigisho ye agira ati “Noheli ni uruhererekane“
Luka 12:35
Nyakubahwa Archibishop yatangiye agira ati: Iki ni igihe cy’ integuza muri iyi minsi ya adventi kugirango abantu bahore biteguye ” Be ready and wait”
Yakomeje kwigisha ndetse aza kugeraho abaza iikibazo kigira kiki: Dutegereza dute umwami wacu Yesu Kristo?
Igisubizo cyiza kandi cyoroshye yaduhaye ni uko dukwiye gutegereza twihanganye kandi imuri zacu zigahora zaka.
Intego y’ umunsi yagiraga iti: ” Ibidashobokera abantu bishobokera Imana.“
Imana ntikorera mu cyuka, ntikorera mu kirere, ikoresha abantu.
Uyu munsi ibice twasomewe byari byiza kandi byasomwe neza n’ abana ndeste igihe yarari kwigisha, Nyakubahwa Arch abasubirishamo mugihe ari kwigisha igice cyo muri Luka 1:26 – 38.
Yagize ati: “Iyi ni inkuru nziza yabayeho rimwe gusa kandi itazigera yongera kubaho”.
Umwali Mariya yagize ati “Bimbere uko ubivuze”
Mu gusoza yagaragaje ubushobozi Imana idufiteho kuko tutari ibyigenge ahubwo ari ku bw’ ubuntu bw Imana idukoresha ibyo twe tutakwishoboza.
Icyo buri wese asabwa ni ukwemera gukoreshwa nayo nka mariya wagize uti “Bimbere uko ubivuze”, kuko ntakidashobokera Imana.
Nyuma y’ ubutumwa Hakurikiyeho umukino w’ abana werekana ivuka rya Yesu, ndetse umunsi usozwa na Graduation y abana bava mu kiciro cya gatatu (imyaka 12) bajya mu gikurikira; umuhango wayobowe na Safari Jean d’Amour.
Inkuru mu mafoto:


text:
Uganda: yahoze ari umuyisilamu yakira agakiza aba pasiteri bamusukaho acide
Umar Milindi yakuriye mu muryango w’abayisilamu akura yanga Isiraheli kugeza umunsi yakiriyeho. Nyuma yo kwakira agakiza akaba pasiteri abayisilamu bamsutseho aside ariko ntabwo byamuciye intege.
Umar yatangaje uburyo yagize inzozi abona yisanze mu muriro ari kumwe na bagenzi be bakundaga gusengana mu musigiti. Abibonye atangira gutaka cyane, ahita abona irihande rwe umucyo mwinshi yumva ijwi rimubwira ngo isilamu iganisha muri aka karengane, ihane uvuke ubwa kabiri uzakira uyu mubabaro.
Mu minsi ya mbere Milindi yakomeje gusengera muri isilamu agitinya ko yagirirwa nabi avuye muri iri dini ariko za nzozi zikomeza kumugarukamo cyane, umunsi umwe afata ikemezo ajya mu rusengero yakira Yesu nk’umwami n’umukiza.
Nyuma yo kwakira agakiza ubuhamya bwe yakomeje kubusangiza bagenzibe bituma benshi bakira agakiza. Yaje gutangiza itorero rya gikirisitu mu murwa mukuru wa Uganda Kampala rikaba rimaze kugira abayoboke benshi cyane cyane abahoze mu idini ya isilamu. Bitewe n’urwango yangaga Isiraheli yahise atangiza umuryango ufasha abantu bashaka kujya gusura ubutaka butagatifu bwa Isiraheli.
Umar agaragaza ko kwakira agakiza kwe kutishimiwe n’abo bahoranye mu idini ya isilamu ariko yemeye kwirengera ingaruka zose byamugiraho kuko bamwe batangiye gushaka uburyo bamwica.
Tariki 24 Ukuboza 2011 ubwo yasohokaga mu rusengero umwe mu bayisilamu yaramwegereye amubwira ko akeneye ubufasha umusaba ko bajyana akamusengera. Milinda mu gihe yegeraga imodoka ngo ajye kumufashiriza mu rugo yagiye kumva yumva amusutseko acide mu mutwe avuga ngo Allah-akbar.
Pasiteri yahise ajyanwa kwa muganga mu ndembe mu bitaro byo muri Uganda, bamwohereza mu buhinde nabo bamwohereza kujya gukurikiranirwa muri Isiraheli, nk’uko byatangajwe umuyobozi w’abaganga bakurikirana abantu bahuye n’ibibazo by’ubushye mu bitaro bya Sheba. Agaragaza ko isura ye yari yangiritse ku buryo bukabije cyane cyane cyane amazuru n’amatwi byari byavuyeho bisaba ko bongera kubimuremera.
Baje kumuha masike (masque) yambara imufasha mu gihe agitegereje gukira. Kuva bamumenaho acide Milinda byamwongereye imbaraga zo kumenyekanisha ukuri kuri isilamu. Ahora abwira abantu ngo niba mutekereza ko isilamu ari idini y’amahoro mujye mureba isura yanjye muzajya mumenya isura nyayo ya isilamu.
Abayisilamu bakora ibi bikorwa by’ubugizi bwa nabi bagendeye ku murongo wo muri korowani uvuga ngo “Ica abatizera kugeza ubwo hazasigara idini rimwe rya Allah”.
Nyuma y’akarengane yahuye nako n’izindi ngaruka abona yagira kubera kuvuga ubutumwa bwiza Milindi yatangaje ko akunda abanzi be kandi ko azakomeza kubabwiriza ubutumwa bwiza.
infochretienne.com
[email protected]


text:
Leta y’u Rwanda yatangije ku mugaragaro ibikorwa by’ubuhinzi bw’icyayi no kugitunganya by’umushoramari mushya ari we sosiyeti ikomeze ku Isi mu bucuruzi bw’icyayi yo mu Bwongereza yitwa Unilever byitezweho kuzongera igisaga 30% by’umusaruro w’icyayi u Rwanda rugezeho.
Paul Polman uhagarariye Unilever ku Isi yafatanyije na Minisitiri Mukeshimana gutera icyayi,
Uyu muhango wabereye mu karere ka Nyaruguru mu murenge wa Kibeho kuri uyu wa Kabiri tariki 5 Ukuboza, wari ugamije gutangiza ibikorwa by’ubuhinzi bw’icyayi kuri hegitari 3500 ndetse no gutangiza inyubako y’uruganda rutunganya icyayi, hanatashywe kandi umudugudu uyu mushoramari yubakiye abaturage yakuye aho azakorera ibi bikorwa by’ubuhinzi.
Umuyobozi mukuru wa Unilever, Paul Polman, yavuze ko igitekerezo cyo gushora imari mu Rwanda yakiganiriyeho na Perezida Paul Kagame mu mwaka wa 2015 bahuriye i New York muri Leta Zunze ubumwe za Amerika, muri 2016 asinyana amasezerano na Leta y’’u Rwanda yo gushora miliyoni 30 z’amadolari mu bikorwa by’ubuhinzi bw’icyayi mu mirenge ya Kibeho na Munini ndetse n’uruganda rugitunganya.
Ahazubakwa uruganda hashyizwe ibuye ry’ifatizo
Ibikorwa bya mbere byo gutera iki cyayi byatangiye mu Ukwakira uyu mwaka hatangira guterwa ku ikubitiro ibiti bigera kuri miliyoni 2.5 by’icyayi, kugeza ubu abagera kuri 600 bakaba bamaze kubonamo imirimo iziyongera uko ibikorwa bizagenda byaguka.
Paul Polman, yavuze kandi ko uyu mushinga ari ikimenyetso kigaragaza ko Unilever ifite ubushake bwo gushora imari mu bikorwa by’ubucuruzi by’igihe kirekire, ndetse ko bizibanda mu guteza imbere abahinzi bato bafashwa kubona isoko ry’icyayi cyabo ndetse no kukibonamo imirimo byose bigamije kuzamura imibereho yabo.
Paul Polman yashimye Perezida Kagame imbere y’abaturage ba Nyaruguru ko yita ku mibereho ya buri muturage
Minisitiri Mukeshima wari intumwa ya Perezida Paul Kagame muri iki gikorwa yabwiye abaturage ba Nyaruguru ko uyu mushinga ari amahirwe akomeye ku banyarwanda kandi ko Leta itawufata nk’ibintu bisanzwe kuko henshi ku Isi hari ababishakisha ariko batabibona, bakaba bafite ubutaka bwiza ariko kubera ibindi bibazo bakabura umushoramari wabagana.
Yabakanguriye kandi kugira umurava bagakora bagafasha umushoramari, yagize ati “Tugomba guhora dukora cyane duharanira kudasubira inyuma ku bikorwa tumaze kugeraho, kimwe mu byo tugomba gukora ni uko abashoramari nk’aba tugomba kubafasha cyane bakabona icyo bashaka ariko natwe tukabona icyo dushaka, muri uyu mushinga wo guhinga icyayi, icyo tubasaba nk’abaturage ni ukugihingana umurava.”
Yakomeje agira ati “Ubwiza bw’icyayi cy’u Rwanda burazwi ariko ntibukamenywe n’abanyamahanga gusa, natwe tubumenye, tuzabumenya mu buryo bwinshi, ari ukuduha amafaranga adufasha gukora ibindi byinshi, ariko ubundi n’icyayi kiranyobwa kandi kiraryoha, nagirango rero mbakangurire ko mutazajya muhinga icyayi mukohereza i Mombasa, mukohereza i Burayi ariko twe tugihinga tutazi uko kimera, ibi bihingwa duhinga byaba icyayi byaba ikawa byose ni twebwe bigomba gutangiriraho, ntibikagere ku banyamahanga mbere y’uko bitugeraho.”
Abaturage batuye aka gace bavuga koko ko ari amahirwe akomeye bagize kuba ari ho hatoranyirjwe ibi bikorwa, ariko bakagaruka ku cyo bashishikarijwe cyo kunywa icyayi baba bahinze bavuga ko bitoroshye kuko kimara gutungwanywa gihenze.
Uwitwa Mukamara Makurata yagize ati “Guhinga icyayi ni byiza kuko kigira amafaranga, kuba hagiye gushyirwa n’uruganda turabyishimira cyane kuko twizeye ko tuzajya tugurirwa ku giciro cyiza.”
Naho Nyandwi Claude we yagize ati “Turishimira ibikorwa by’iterambere Perezida wacu akomeje kutugezaho, ariko biriya badusaba byo kudatangwa n’abanyamahanga kunywa icyayi byo biragoye, icyayi si nk’ibindi bihingwa wasarura ukisigira mu rugo ibyo uzarya, gisaba guca mu ruganda kandi iyo kimaze gutunganywa kiba gihenze ntiwabona ifaranga ngo aho kugura ibyo urarira urigure icyayi”.
Unilever isanzwe ari yo mukiriya ugura icyayi cyinshi cy’u Rwanda, gushima ubwiza bwacyo bikaba bitumwe yongera gushora imari mu bikorwa byo kugihinga nyuma y’imyaka magana abiri ibihagaritse kuko ubu yari isigaye ikigura ikagicuruza gusa.
Hanatashywe amazu iyi sosiyeti yubakiye abaturage bavuye ahazaterwa icyayi


text:
Mu mudugudu wa Karugumya ,akagali ka kigarama, umurenge wa Musha, Akarere ka Gisagara, umwana w’umukobwa umaze kugira imyaka imyaka 4 atazi kwicara, kuvuga no kugenda.
Umwana w’umukobwa amaze imyaka 4 atazi kwicara, ntarabasha kwicara, ntavuga no kurya biragoranye.
Iyo ubasuye ku manywa uyu mwana usanga azirikishije igitenge yicajwe mu ntebe yakorewe, iriho utubaho tumutangira kugirango atagwa, wabaza ababyeyi be bakakubwira ko uwo mwana aba yarambiwe kuryama kuko kwicara cyangwa guharagrara bidakunda akaba ari uko yavutse.
Aba babyeyi ngo bavuje umwana n’akarere kabafasha kumuvuza I Gatagara kugeza n’ubu bikaba nta gihinduka ku buzima bw’uyu mwana.
Usibye ubumuga uyu mwana yavukanye, ababyeyi be bavuga ko no kumugaburira bigoranye kuko bisaba kumubonera ibiryo byoroshye cyangwa amata byose bisaba amafaranga ariko ngo bibagora bitewe n’uko batishoboye kandi nta n’icyo ubuyobozi bubafasha bitewe n’uko bashyizwe mu cyiciro cya gatatu cy’ubudehe.
Ubuyobozi bw’akarere ka Gisagara buravuga ko akarere kishingiye uyu muryango kuzishyura ikiguzi cy’ubuvuzi mu Rwanda kuri uyu mwana. Clemance Gasengayire, umuyobozi w’akarere wungirije ushinzwe imibereho y’abaturage, avuga ko uyu muryango ushobora gufashwa guhindurirwa icyiciro, ndetse mu byo bateganya uyu mwaka ngo ni uko bazawuha inka kugira ngo uyu mwana abone amata.
Icyifuzo cy’uyu muryango ngo ni uko uwagira umutima wo gufasha uyu mwana kubona amata yo kumutunga cyangwa kumusura, yakoresha iyi nomero ya se umubyara ariyo 0781406259 yanditse kuri Manariyo Jean Pierre.


text:
Umuhanzi Arsene Tuyiringire uzwi cyane nka Arsene Tuyi mu muziki, ni umukristo mu itorero Evangelical Restoration church i Masoro aho ari umwe mu bafite inshingano zo kuyobora gahunda yo kuramya no guhimbaza Imana. Kuri ubu Arsene Tuyi yamaze gushyira hanze indirimbo nshya 'Waramutse Rwanda' yakoranye na Israel Mbonyi.
REBA HANO 'UMUJYI W'AMASHIMWE' YA ARSENE TUYI
Mu kiganiro na Inyarwanda.com, Arsene Tuyi yadutangarije byinshi mu byamuteye kwandika iyi ndirimbo, avuga ko yari agamije kubwira abanyarwanda ko iki ari igihe cyabo cyo kugendererwa n'Imana ndetse ko ari igihe cy'ububyutse. Yagize ati: "Ubutumwa burimo ni ukwibutsa abanyarwanda ko nubwo ari umukumbi muto, Data yishimiye kubaha ubwami. Nubwo amashami yasaga nk'ayatemwe ari yo atuzaniye igicucu ngo twugame kandi no kubabwira ko igihe cyo kugendererwa kwacu ari iki. Ububyutse bugiye kuzana natwe abanyarwanda ku isi yose kuko dufite byinshi byo gutanga."
UMVA HANO 'WARAMUTSE RWANDA' YA ARSENE TUYI FT ISRAEL MBONYI


text:
Abanyeshuri b’abahanga mu bigo by’imyuga n’ubumenyingiro (IPRC) biga imyuga itandukanye barimo kwitegura kugira ngo bazahatane mu marushanwa nyafurika y’imyuga azaba mu kwezi gutaha.
Abagize itsinda rishinzwe imyigishirize y’igishinwa mu Rwanda, bemereye ishuri rya Wisdom abarimu b’impuguke mu kwigisha ururimi rw’igishinwa.
Umuryango w’Abagide mu Rwanda urasaba ababyeyi kwirinda kubwira abana b’abakobwa amagambo atuma biyumva nk’abadashoboye, kugira ngo umwana w’umukobwa akure agamije kwiteza imbere.
Ubuyobozi bw’urwunge rw’amashuri rwa APACOP ruri mu Mujyi wa Kigali buravuga ko nyuma y’amasomo asanzwe bunagenera abana ubundi bumenyi bushobora kubafasha mu buzima busanzwe.
Minisiteri y’uburezi MINEDUC, irasaba abayobozi b’ibigo by’amashuri bituranye n’insisiro z’abaturage, kubana neza na bo aho gukurura buri wese yishyira.
Ababyeyi bo mu karere ka Rusizi baranenga bagenzi babo bagifite umuco wo guha akato abana bavukana ubumuga, aho bamwe babaheza munzu banga ko bagera aho abandi bari, abandi bakabashyira mu bigo bibarera aho kubarerera mu miryango.
I Huye, ishuri rikuru ry’Abaporotesitanti, PIASS, ryatanze umuganda wo guhugura abayobozi 50 b’ibigo by’amashuri abanza n’ayisumbuye byo mu Murenge wa Ngoma, ku bijyanye n’ireme ry’uburezi.
Abanyeshuri biga mu mwaka wa mbere mu ishuri ryisumbuye rya Kabarondo mu Karere ka Kayonza, baravuga ko nyuma yo guhabwa isomo rirebana na Jenoside bakongeraho gusura urwibutso bibafasha kurushaho kuyisobanukirwa.
Mu muganda wo kuri uyu wa 29 Nzeli 2018, Perezida wa Sena Bernard Makuza yifatanyije n’abaturage bo mu Murenge wa Bugeshi mu kubaka ibyumba 3 by’amashuri mu kagari ka Buringo.
Ababyeyi bo mu Murenge wa Nkungu mu Karere ka Rusizi baravuga ko ibyumba bitatu by’amashuri y’uburezi bw’incuke bashyikirijwe bizabafasha guca ubuzererezi bwari bubahangayikishije.
Abanyeshuri ba GS Karama yo mu Murenge wa Kigali muri Nyarugenge bishimiye guhabwa uburenganzira bwo gukoresha mudasobwa bisanzuye bikazabafasha gutsinda neza ibizamini.
Mu gihe byari bimenyerewe ko imihigo ari gahunda yashyiriweho inzego z’ibanze gusa hagamijwe gutera ishyaka abayobozi kurushaho kurwanira ishyaka abo bayobora, Minisiteri y’Uburezi nayo yashyiriyeho imihigo abayobozi b’ibigo by’amashuri.
Inama Nkuru y’Amashuri Makuru (HEC) iramagana ikoreshwa rya bamwe mu banyeshuri bimenyereza umwuga (Stage) ibyo batagenewe gukora.
Abanyeshuri biga mu mashuri yisumbuye mu Karere ka Kamonyi bemeza ko nubwo bumvira ababyeyi, badashobora kubatega amatwi igihe baba bababwira ibitubaka.
Mu muhango wo gutangiza ibizamini by’amasomo y’Ubumenyingiro mu bigo bya TVET wabereye mu kigo cya Kabutare TVET, umuyobozi w’ikigo cy’igihugu gishinzwe imyuga n’ubumenyingiro Jerome GASANA yasabye abikorera kubyaza umusaruro ubumenyi bw’abana biga muri ibi (...)
Ikigo cy’igihugu cy’ubumenyingiro WDA cyatangiye guhugura abashinzwe uburinganire mu mashuri y’imyuga, kugira ngo bagifashe guhindura imyumvire ituma abakobwa batitabira amashuri y’imyuga ku bwinshi.
Umunyamabanga wa Leta muri Minisiteri y’Uburezi (MINEDUC) Isaac Munyakazi avuga ko mu bigo by’amashuri hakenewe abayobozi bashoboye gukurikirana imicungire y’ikigo.
Abanyeshuri biga mu ishuri rya Wisdom School riherereye mu Karere ka Musanze bageze ku rwego rwo gukora isabuni isukika (Savon Liquide), yifashishwa mu gusukura ibintu bitandukanye.
Nkundimfura Losette, umukozi wa Minisiteri y’Uburinganire n’Iterambere ry’Umuryango, MIGEPROF, ushinzwe ubukangurambaga ku ihame ry’uburinganire, avuga ko hari gutegurwa isomo ku buringanire rizajya rihabwa abanyeshuri biga imyuga n’ubumenyingiro.
Ikigo cy’Igihugu gishinzwe imyuga n’ubumenyingiro WDA, cyasabye abayobozi b’ibigo by’amashuri yigisha imyuga n’ubumenyingiro, kuzarinda abanyeshuri uburiganya no gukopera mu bizami bya Leta biteganijwe tariki ya 19 kugeza ku ya 28 Nzeli 2018.
Umuryango w’abayobozi b’ibigo by’amashuri mu Rwanda, Heads of School Organization (HOSO), ugiye gukemura ikibazo cy’imicungire mibi y’umutungo n’ibikoresho by’amashuri cyagaragaraga kuri bamwe mu bayobozi b’ibigo by’amashuri.
Abanyeshuri biga mu ishuri Wisdom School bagera kuri 210 bitegura gusoza umwaka w’amashuri abanza n’abitegura gusoza icyiciro cya mbere cy’amashuri yisumbuye ni bo bari mu myiteguro yo kuzakora ibizamini bya leta mur’uyu mwaka w’amashuri wa 2018.
Perezida Paul Kagame yateye inkunga ya miliyoni 5Frw ryo kubaka ishuri ryisumbuye riherereye i Kimironko mu Karere ka Gasabo.
Dr Chales Murigande, umuyobozi wungirije wa Kaminuza y’u Rwanda ushinzwe iterambere, ntiyari azi ko ikigo cyahoze kitwa GLMC cyahindutse agashami k’ishuri ry’itangazamakuru rya Kaminuza y’u Rwanda.
Hashize iminsi Kaminuza y’u Rwanda yimura amashami yayo bya hato na hato, ugasanga abanyeshuri bayo bahora mu nzira bimuka, ibyo bigatuma batiga neza kuko badatekanye.
Mu mashuri 90 yagenzuwe na Ministeri y’Uburezi (MINEDUC) mu gihembwe cya mbere n’icya kabiri cy’uyu mwaka wa 2018, agera kuri 57 azatangira akerereweho icyumweru kimwe bitewe no kutuzuza ibisabwa.
Umuryango Aegis Trust wamuritse ibitabo bibiri bikubiyemo inyigisho z’amahoro n’urukundo, uhita ubishyikiriza Ikigo cy’igihugu cyita ku burezi (REB) ngo kizabigeze mu mashuri.
Perezida Paul Kagame wasoje itorero indangamirwa rya 11, yasabye abari baryitabiriye kumenya guhitamo icyagirira u Rwanda akamaro ariko icyarugirira nabi bakacyamagana.
Perezida Paul Kagame aritabira umuhango wo gusoza icyiciro cya 11 cy’itorero ry’urubyiruko kizwi nk’Indangamirwa, cyatorezwaga mu kigo cya Gabiro.
Umuryango imbuto Foundation n’abafatanyabikorwa bawo mu bijyanye n’uburezi batangije amahugurwa agenewe abarezi bo ku mugabane w’Africa mu bijyanye no gufasha abanyeshuri gushaka buruse mu mashuri yo hanze.